BAHAYA! Jangan Bagi Ibu Hamil Kemurungan, Jika Tidak Anak Boleh Lahir Tak Cukup Bulan

Seronoknya menimang cahaya mata! Bertalu-talu ucapan tahniah yang datang kepada anda dan pasangan. Namun, kadang-kadang emosi ibu mengandung boleh bercampur-baur – gembira, kemurungan, khuatir dan sebagainya.

Jangan risau, apa yang anda alami itu normal ya! Walaupun begitu,
ibu hamil harus dijaga secara keseluruhannya, bukan sahaja pemakanan
 dan fizikal, malah emosi ibu juga perlu dipelihara.

Kenapa anda murung ketika hamil?

Kajian mendedahkan sebanyak 1 dalam 10 wanita hamil akan mengalami kemurungan.

Hal ini kerana perubahan hormon yang mendadak ketika hamil
mampu mengubah sistem limbik otak. Ini boleh menyebabkan perubahan emosi seperti keresahan dan kemurungan.

Kesan kemurungan boleh menjadi lebih teruk jika elemen luaran memberi tekanan hidup seperti psikososial, pekerjaan, rumah tangga dan sebagainya.

Kadang-kadang, wanita tidak perasan mereka mengalami kemurungan kerana
simptomnya lebih kurang sama dengan perubahan semasa hamil seperti corak tidur
, tahap tenaga, selera makan dan keberahian.

Faktor risiko kemurungan ketika hamil

Terdapat beberapa faktor risiko yang boleh menyebabkan kemurungan ketika hamil seperti :

Keresahan yang didiagnosis sebelum hamil

Tekanan hidup

Sejarah kemurungan

Sokongan sosial yang lemah

Kehamilan yang tidak dirancang

Keganasan rumah tangga

Tanda-tanda dan gejala kemurungan semasa hamil

Secara umumnya,
tanda-tanda dan gejalanya hampir sama dengan kemurungan dalam populasi awam.

Namun, terdapat petunjuk lain yang boleh menandakan kemurungan ketika hamil termasuklah :

Kegelisahan yang berlebihan terhadap kandungan

Rasa rendah diri, terutama sekali bab keibubapaan

Tidak berasa seronok ketika melakukan aktiviti kegemaran

Tidak memberi tindak balas yang baik ketika diberikan kepastian

Tidak patuh terhadap penjagaan perinatal

Merokok, minum minuman alkohol atau mengambil dadah

Kenaikan berat yang tidak memuaskan disebabkan oleh diet tidak mencukupi

Kesan kemurungan terhadap bayi anda

Sekiranya anda mengalami kemurungan ketika hamil, anda mungkin akan mengalami masalah untuk menjaga diri sendiri.

Contohnya, jika corak tidur dan pemakanan anda tidak teratur,
ia boleh menjejaskan perkembangan janin anda.

Untuk ibu sendiri pula, jika tidak dirawat dengan segera, ia boleh menyebabkan kemurungan yang berpanjangan selepas bersalin nanti.

Satu kajian di United Kingdom mendedahkan wanita yang kemurungan ketika hamil
berpotensi 1.5 kali ganda untuk mendapat anak yang cenderung ke arah kemurungan semasa remaja.

Walaupun risiko genetik juga memainkan peranan, tetapi saintis mengatakan kesan kemurungan fisiologi ibu hamil boleh melalui plasenta dan mempengaruhi perkembangan otak bayi.

Selain itu, satu kajian dijalankan di Kenya berjaya membuktikan bahawa kesan kemurungan ibu hamil berkait dengan kelahiran bayi.

Wanita yang mengalami kemurungan semasa hamil
mempunyai risiko sebanyak 3.8 kali ganda untuk melahirkan bayi pramatang.

Kesan kemurungan semasa hamil kepada bayi termasuklah:

Keguguran

Melahirkan bayi yang kecil (berat badan tidak mencukupi)

Cara menangani gangguan emosi ibu mengandung

Tidak ramai wanita hamil yang mahu mendapatkan rawatan walaupun mempunyai simptom kemurungan kerana takut dianggap tidak sesuai menjadi ibu.

Akan tetapi, jika rawatan diberikan pada peringkat awal, kemurungan ketika hamil tidak akan berpanjangan. Rawatan boleh merangkumi beberapa elemen seperti:

1. Sokongan sosial

Sokongan sosial boleh didapati daripada sekeliling anda seperti pasangan, ahli keluarga, malah rakan-rakan. Selain itu, ada program khidmat masyarakat dan keibubapaan yang boleh dihadiri untuk membantu anda.

2. Terapi keluarga

Terapi keluarga boleh dijalankan bersama ahli terapi, pasangan dan anak-anak anda. Selalunya, terapi ini lebih berkesan untuk anak-anak yang lebih dewasa.

3. Terapi kognitif dan tingkah laku individu

Terapi individu lebih berkesan untuk wanita hamil yang mengalami kemurungan
 tetapi segan untuk mendapatkan rawatan.

Sesi terapi lebih peribadi di antara ibu hamil dengan pakar psikiatri, psikologi, doktor keluarga, pekerja sosial dan sebagainya.

4. Ubat-ubatan psikotropik

Walaupun tidak digalakkan pengambilan ubat-ubatan psikotropik ketika hamil, tetapi dalam kes-kes yang serius anda boleh mendapatkan rundingan dan rawatan daripada doktor anda.

Ubat ini tidak digalakkan kerana kajian mendedahkan
hubungan antara penggunaan ubat-ubatan psikotropik dengan komplikasi pada janin
 seperti:

Kecacatan ketika kelahiran

Keracunan janin – bayi akan mempunyai simptom seperti mudah gelisah, degupan jantung dan pernafasan yang tidak normal dan masalah makan

Kesan jangka panjang terhadap kognitif, emosi dan tingkah laku anak

Konklusi

Tugas seorang ibu bukannya senang, lagi-lagi jika anda baru menimang bayi yang pertama.

Banyakkanlah berehat, bersenam dan meluangkan masa dengan orang yang tersayang
. Usah malu untuk berkongsi luahan perasaan sekiranya anda berasa murung.

Jika anda mengalami tanda-tanda dan gejala seperti di atas untuk jangka masa yang panjang, sila berjumpa dengan doktor untuk rundingan yang lebih lanjut.


Tanda Serangan Sakit Jantung Yang Perlu Anda Ketahui

Ramai orang menyangka bahawa serangan sakit jantung mempunyai simptom yang bersifat tiba-tiba dan sangat menyakitkan, seperti yang digambarkan di layar televisyen di mana seseorang yang terkena tanda-tanda serangan jantung mula memegang dada menahan sakit dan hampir
pitam
.

Ketahui tanda-tanda serangan jantung

Sebenarnya, banyak tanda-tanda serangan jantung bermula dengan ketidakselesaan ringan
di tengah dada
. Seseorang yang mengalami tanda-tanda serangan jantung yang ‘bukan seperti dalam televisyen’ ini mungkin tidak pasti apa yang mereka hadapi.

Ketidakselesaan (dan simptom lain) mungkin datang dan pergi. Malah orang yang pernah mengalami serangan sakit jantung sendiri
mungkin tidak mengenali tandanya
 ketika mereka mengalaminya bagi kali kedua kerana simptom yang sama sekali berbeza.

Tanda-tanda sakit jantung
 ditunjukkan dalam infografik berikut. Belajar dan ingat senarai ini, tetapi walaupun anda tidak pasti jika itu adalah serangan sakit jantung, anda masih perlu menjalani pemeriksaan dengan segera.

Kenal pasti
sebarang simptom yang tiba-tiba
, baru atau perubahan corak simptom yang sedia ada (contohnya, simptom anda menjadi lebih kuat, lebih kerap, atau berlangsung lebih lama daripada biasa).

Serangan sakit jantung vs henti jantung

Selain mengenal pasti simptom atau tanda serangan sakit jantung, anda juga perlu memahami perbezaan tanda-tanda
serangan jantung
 dan henti jantung.

Serangan sakit jantung merujuk kepada
heart attack
yang berpunca daripada
acute coronary syndrome.

Sementara henti jantung atau
 cardiac arrest
berlaku disebabkan jantung berhenti berdegup kebiasaannya berpunca daripada
gangguan ritma dalam jantung
.

Dalam beberapa saat pesakit henti jantung akan hilang kesedaran dan mungkin akan mengalami sawan kecil (badan bergegar) bilamana pengaliran darah dan oksigen ke otak berhenti.

Mangsa akan terbaring tanpa denyut nadi tetapi mungkin masih mengalami
pernafasan
 yang tidak normal untuk beberapa minit, yang boleh mengelirukan pemerhati yang menyangkakan mangsa hanya pengsan.

Dalam kes sedemikian, adalah penting bagi
pemerhati untuk menelefon 9-9-9  dengan serta-merta.

Pengendali 9-9-9 akan melatih pemerhati untuk melakukan tekanan pada dada mangsa dan akan menghantar kakitangan kecemasan dan peralatan yang diperlukan untuk menyelamatkan mangsa. Henti jantung boleh berlaku sebagai komplikasi serangan sakit jantung tetapi juga boleh disebabkan oleh masalah lain.

Hubungi 9-9-9

Mereka yang mengalami tanda-tanda amaran serangan sakit jantung sering menyangkal betapa serius keadaannya dan mengambil pendekatan tunggu-dan-lihat.

Tetapi masa adalah sangat penting, dan sesiapa yang mempunyai tanda amaran ini perlu mendapatkan rawatan perubatan dengan segera. Jangan tunggu lebih daripada beberapa minit (5 minit maksimum) untuk menghubungi 9-9-9.

Jika doktor anda telah menetapkan nitrogliserin kerana anda mengalami ketidakselesaan dada disebabkan senaman dan reda dengan rehat (keadaan yang disebut
angina pectoris
 yang biasanya disebabkan oleh penyumbatan sebahagian daripada satu atau lebih arteri yang membekalkan jantung), anda boleh mengambil ubat seperti yang ditetapkan.

Sekiranya
simptom
 anda tidak reda dalam masa 5 minit, anda harus menghubungi 9-9-9 dengan segera dan pergi ke hospital supaya doktor dapat menentukan sama ada anda mengalami serangan sakit jantung.

Pada masa lalu, pesakit sering diberitahu untuk “mengambil 1 tablet nitrogliserin setiap 5 minit sehingga 3 dos” jika simptom mereka tidak reda. Cadangan ini telah diubah dengan hanya 1 tablet nitrogliserin dengan tempoh pemerhatian maksimum 5 minit.

Ini untuk memastikan bahawa, jika serangan sakit jantung adalah punca simptom, pesakit akan dibawa ke hospital secepat mungkin untuk memastikan arteri yang disekat dapat dibuka, untuk mengurangkan kerosakan jantung, dan meningkatkan kemungkinan hidup.

Dengan menghubungi 9-9-9 dan mengambil ambulans, anda akan ke hospital dengan cara yang paling cepat dan selamat disamping memastikan supaya:

Kakitangan kecemasan boleh memulakan rawatan dengan segera, walaupun sebelum anda tiba di hospital.

Jantung anda boleh berhenti berdegup semasa serangan sakit jantung. Kakitangan kecemasan mempunyai pengetahuan dan peralatan yang diperlukan untuk membantunya berdegup kembali.

Pesakit yang mengalami tanda-tanda serangan jantung yang tiba dengan ambulans biasanya  menerima rawatan lebih cepat setibanya hospital.

Jika tidak dapat menghubungi 9-9-9, minta seseorang untuk
menghantar anda terus ke hospital.
 Jangan memandu sendiri kecuali jika tiada pilihan lain kerana anda boleh pengsan semasa memandu.

Ingat, anda perlu mendapatkan bantuan segera. Setiap minit yang berlalu akan menyebabkan lebih banyak
otot jantung
 yang mati.

Doktor dan kakitangan kecemasan mahukan anda atau sesiapa sahaja yang mungkin sedang mengalami serangan sakit jantung untuk segera ke bahagian kecemasan tanpa berlengah-lengah lagi walaupun pada akhirnya ia cumalah tanda amaran palsu.


Alahan Debunga: Adakah Ia Berbahaya?

Berbeza dengan alahan makanan mahupun alahan haiwan, alergi debunga merupakan
alahan yang jarang berlaku di Malaysia
 berbanding dengan negara yang mengalami perubahan 4 musim setahun.

 Walaupun ia jarang berlaku, tetapi ia tidak mustahil untuk dihidapi oleh mana-mana individu.

 Ikuti artikel ini untuk memahami lebih lanjut mengenai alahan ini dan adakah ia berbahaya kepada individu yang mengalaminya.

Apa itu alergi debunga?

Debunga adalah serbuk halus yang dihasilkan oleh pokok, bunga, rumput dan rumpai yang digunakan sebagai baja.

Alahan debunga ini turut
dikenali sebagai demam hay (
hay fever)
 atau rinitis

alahan (
allergic rhinitis
)
 merupakan antara penyebab utama alahan di Amerika Syarikat.

Sistem imun biasanya akan melindung tubuh daripada sebarang ancaman bahaya – seperti virus dan bakteria untuk menghindari penyakit.

Tetapi bagi individu yang mengalami alahan ini, sistem imun telah terkeliru dengan mengganggap debunga yang tidak berbahaya sebagai sesuatu yang bahaya.

Ini sekali gus menyebabkan ia mula mengeluarkan bahan kimia untuk melawan debunga.

Proses di atas dirujuk sebagai satu tindak balas reaksi alahan, dan terdapat bunga yang spesifik yang menjadi punca kepada alahan ini dikenali sebagai alergen.

 Terdapat individu yang mengalaminya sepanjang tahun, dan ada juga yang hanya mengalaminya mengikut musim tertentu dalam setahun.

Apakah simptom kepada alahan ini?

Seandainya anda menghidapi alergi debunga dan bernafas dalam udara yang mengandungi debunga, sistem imun akan mengeluarkan histamin untuk melawan ancaman tersebut, dan antara simptom yang mungkin anda akan alami adalah seperti:

Gatal tekak

Mata merah, berair, gatal

Hidung berair atau tersumbat

Bersin

Kesukaran bernafas atau batuk

Jika anda menghidapi asma, debunga juga boleh memburukkan sebarang simptom berkaitan asma

Tekanan sinus, yang boleh menyebabkan sakit pada bahagian muka

Kulit bengkak, muncul warna kebiruan di bawah mata

Mengurangkan kepekaan deria rasa atau bau

Apakah rawatan yang sesuai?

Sebelum mengetahui apa rawatan yang bersesuaian untuk merawat alergi debunga, pertama sekali anda harus berjumpa den
gan doktor untuk pemeriksaan bagi mendapatkan pengesahan bahawa anda memang mengidapi alahan debunga ini.

Pakar perubatan akan melakukan ujian kulit untuk melihat punca yang menyebabkan wujudnya masalah alahan anda.

Beberapa kaedah untuk merawat alahan, seperti:

Anda boleh mendapatkan ubat
antihistamin
 yang boleh dibeli dari farmasi. Ubat ini dapat menghalang histamin yang dikeluarkan oleh tubuh. Jika hidung tersumbat, ,
decongestant
 dapat membantu bernafas lebih mudah. Sesetengah
semburan hidung

(nasal spray
) juga dapat membantu merawat alahan.

Ubat preskripsi
. Seandainya ubat yang dibeli dari farmasi tidak berfungsi, doktor mungkin boleh memberikan ubatan yang lebih kuat. Beberapa ubatan preskripsi  boleh menghalang bahan kimia selain histamin yang berisiko mencetuskan alahan.

Suntikan alahan
. Jika sebarang ubatan masih tidak dapat membantu melegakan alahan anda, suntikan boleh membantu. Anda hanya perlu berjumpa doktor setiap beberapa minggu untuk mendapatkan suntikan ubatan dalam kuantiti yang kecil oleh doktor. Selepas beberapa bulan, tubuh anda akan terbiasa dengan faktor yang menyebabkan alahan dan mengurangkan simptom alahan anda.


Bayi Menyusu Badan Selepas Bersalin Czer, Selamat Atau Tidak? Ikuti 6 Tip Ini!

Sejurus selepas melahirkan bayi yang sekian bulan dikandungkan, para ibu semestinya akan berasa sangat teruja untuk mula membelai, menjaga dan menyusu badan bayi mereka selepas bersalin bukan?

Namun begitu, tidak semua para ibu berpeluang bersalin secara normal sebaliknya terpaksa menggunakan kaedah
pembedahan iaitu caesarean
 atau lebih dikenali sebagai
C-section
.

Persoalannya, adakah selamat untuk menyusu badan bayi anda sekiranya anda
melahirkan anak menggunakan kaedah caesarean
? Ikuti artikel ini untuk mengetahui jawapannya dengan lebih mendalam lagi!

Apa yang anda perlu tahu sebelum menyusu badan bayi anda?

Terdapat beberapa perkara penting yang para ibu perlu tahu berkenaan menyusu badan bayi sekiranya anda melahirkan anak menggunakan kaedah caesarean iaitu:

Anda boleh terus menyusukan anak sejurus selepas melahirkannya. Ini masih dapat dilakukan seandainya
epidural digunakan ketika pembedahan
. Ketika ini, tubuh badan anda mungkin akan mengalami kekebasan. Minta bantuan daripada jururawat atau suami anda untuk melakukan penyusuan pertama anda.

Antibiotik dan ubat tahan sakit akan memberi kesan kepada susu badan anda. Anda tidak perlu risau kerana penggunaan ubat-ubatan ini cuma akan menyebabkan bayi anda berasa sedikit mengantuk dan tidak akan menjejaskan kesihatan mereka. Oleh itu, penggunaan ubat-ubatan ini adalah selamat.

Sentuhan kulit ke kulit buat pertama kali adalah sangat penting. Sejurus selepas melahirkan, minta pakar bedah anda untuk beri masa beberapa detik untuk melakukan sentuhan kulit ke kulit dengan bayi anda. Ini dapat membantu bayi menyesuaikan diri dengan suhu badan anda serta melahirkan sensasi semulajadi mereka untuk menyusu.

Pastikan pihak hospital mengetahui anda ingin menyusukan anak dengan susu badan. Minta doktor atau jururawat untuk tidak memberikan puting palsu sepanjang masa anda tidak bersama bayi anda. Ini bertujuan mengelakkan kekeliruan terhadap puting yang mungkin akan dialami oleh bayi anda.

Tip menyusu badan selepas bersalin czer

Terdapat beberapa tip yang anda boleh ikuti berkenaan penyusuan susu ibu sekiranya anda melahirkan anak menggunakan kaedah caesarean seperti yang berikut:

#1. Bersedia untuk menyusu badan selepas bersalin czer

Paling penting, anda perlu bersedia dengan menghadiri kelas-kelas menyusukan anak yang dianjurkan oleh pihak hospital. Anda perlu tahu apa yang bakal berlaku sebelum melakukannya agar tidak terkejut kelak.

#2. Bersabar dan jangan putus asa

Jika anda merupakan ibu buat pertama kali, menyusukan bayi mungkin merupakan satu kesukaran untuk anda. Selain itu, anda juga perlu bersabar sekiranya susu anda mula mengering.

Ini mungkin disebabkan
 susu kolostrum anda telah kering
 dan akan digantikan dengan susu matang.

Oleh itu, gunakan waktu ini dengan sebetulnya agar susu kolostrum yang penuh dengan manfaat untuk bayi dapat diberikan kepada bayi secukupnya.

#3. Gunakan teknik dan posisi yang tepat

Elakkan daripada meletakkan bayi anda dekat dengan kawasan perut anda yang memerlukan masa untuk sembuh seperti sediakala.

Sebaliknya, anda boleh cuba menyusukan anak anda dengan meletakkan bayi anda sedikit ke tepi tanpa membebankan perut.

Atau lebih mudah, susukan bayi anda ketika berbaring menghadap bayi anda. Ini secara tak langsung akan
memberikan keselesaan kepada anda dan juga bayi
.

#4. Gunakan banyak bantal untuk menyokong

Untuk memberi lebih keselesaan, gunakan bantal ketika melakukan penyusuan. Letakkan bantal-bantal ini pada kawasan badan anda yang mungkin masih lagi letih dan sakit sejurus selepas melahirkan bayi.

Sebagai contoh, letakkan bantal-bantal ini pada bahagian belakang atau pada riba anda ketika anda sedang menyusukan anak anda dalam keadaan anda sedang duduk di kerusi yang boleh bersandar.

#5. Teruskan menyusu badan walaupun berasa sedikit sakit

Walaupun agak sukar untuk melakukannya akibat keletihan dan kesakitan yang mungkin masih dialami, anda masih perlu menyusukan anak dengan susu ibu untuk mengelakkan berlakunya
pembengkakan pada bahagian payudara
.

#6. Dapatkan rehat yang mencukupi

Akhir sekali, penting untuk anda mendapatkan rehat yang mencukupi. Minta bantuan daripada pasangan atau rakan-rakan dalam hal menguruskan kerja rumah dan sedikit sebanyak penjagaan bayi anda. Selain kesihatan bayi, kesihatan anda juga perlu diutamakan bagi menjamin kualiti hidup anda dan bayi anda kelak.

Baca juga:

Jenis Susu Ibu: Beza Kolostrum, Hindmilk Dan Foremilk

Kesilapan Cara Simpanan Susu Ibu Yang Harus Dielakkan

“Asyik Susukan Baby Je”. Tahu Kenapa Tak Boleh Cakap Macam Ni?


Cirit-Birit Dalam Kalangan Anak Kecil, 5 Tanda Bahaya Kalian Ibu Bapa Kena Tahu!

Boleh dikatakan
cirit-birit adalah masalah yang lazim
. Ia merupakan penyakit biasa dalam kalangan kanak-kanak, dan cara rawat cirit birit juga boleh dilakukan di rumah sahaja. Bagaimana?

Untuk mendapatkan lebih banyak informasi tentang Keibubapaan, anda juga boleh klik
di sini.

Punca cirit-birit dalam kalangan kanak-kanak

Cirit-birit ialah keadaan di mana
 najis kanak-kanak lebih cair daripada biasa.

Penyakit ini selalunya berlaku apabila kanak-kanak makan makanan atau minuman tercemar atau tersentuh najis orang yang telah dijangkiti.

Sesetengah punca lazim cirit-birit dalam kalangan kanak-kanak adalah virus, jangkitan bakteria, parasit atau alergi dan keracunan makanan.

Komplikasi cirit-birit dalam kalangan kanak-kanak

Cirit-birit, jika berterusan, selalunya
 menyebabkan malnutrisi yang teruk
.

Bahaya ketara untuk si manja yang mengalami
cirit-birit adalah masalah penyahhidratan
.

Oleh itu, apabila anak anda mengalami penyahhidratan, anda perlu memberi mereka minum banyak air dan elektrolit, serta probiotik untuk menyeimbangkan mikrob tali perut.

Memastikan anak anda mendapat penghidratan sempurna adalah kunci untuk melawan cirit-birit.

Cirit-birit, jika tidak dirawat dengan baik, akan menyebabkan gangguan penghadaman,
yang membawa kepada malnutrisi
, kekurangan daya tahan badan, dan kematian.

Cara rawat cirit-birit untuk si kecil anda

Pemakanan memainkan peranan yang penting dalam cara rawat cirit-birit.

Pemakanan yang mencukupi akan membantu
sistem penghadaman berfungsi dengan baik
, memendekkan tempoh cirit-birit dan memperbaiki status pemakanan bayi.

Ramai orang yang percaya bahawa makan hanya akan memburukkan lagi keadaan, yang mana ianya tidak benar!

Malah, anda perlu terus memberi anak makan makanan yang mudah dihadam seperti
bubur daging atau bubur ayam
 dengan lobak merah dan ubi kentang.

Selain itu, anda juga perlu memastikan anak mendapat probiotik yang cukup sebagai
rawatan cirit birit di rumah
.

Probiotik dapat membantu menyediakan mikro-flora bermanfaat,
meningkatkan tentangan sistem penghadaman
 dan membantu kanak-kanak melawan kembali pathogen seperti virus, bakteria, dan parasit.

Jangan biar masalah ini terus berlanjutan

Walau bagaimanapun, hubungi doktor anda segera jika anak anda:

Mengalami cirit-birit lebih daripada dua hari

Kelihatan nyahhidrat

Najis berdarah

Muntah dan tidak boleh terima
 makanan atau minuman

Demam panas

Bagi mengelakkan cirit-birit, ibu bapa perlu memberi perhatian teliti terhadap kebersihan pemakanan anak termasuklah:

Makan makanan yang bersih atau dimasak

Jangan makan makanan yang dijual di lorong kaki lima

Minum air yang bersih

Basuh tangan bersih-bersih sebelum makan

Ia boleh dielakkan jika ibu bapa berhati-hati tentang kebersihan kanak-kanak.

Lebih baik jika ibu bapa melengkapkan diri dengan pengetahuan yang perlu bagi mengenali simptom dan
penyebab cirit-birit kepada si kecil
, dan belajar untuk menanganinya dengan cepat dan betul.

Cara rawat cirit birit terbaik adalah dengan membawa anak anda ke doktor untuk pemeriksaan yang rapi.


Alami Pedih Ulu Hati Setiap Kali Bangun Tidur, Apa Punca Sebenar Ia Berlaku?

Mengalami pedih ulu hati bangun tidur bukanlah perkara yang menyeronokkan. Tentu ia akan menjejaskan produktiviti anda bukan? Namun, wujudkah sebarang cara untuk mengatasinya?

Untuk mendapatkan lebih banyak informasi tentang Sistem Penghadaman, anda boleh klik
di sini.

Apa yang dimaksudkan dengan asid refluks?

Asid refluks berlaku apabila
 asid perut naik semula ke esofagus – tiub yang menghubungkan tekak dan bahagian perut anda.

Penyakit refluks gastroesofageal
 atau GERD, adalah keadaan biasa di mana anda akan
sering mengalami asid refluks
.

Menurut Institut Diabetes Nasional dan Penyakit Pencernaan dan Ginjal, hampir 20% penduduk Amerika terjejas disebabkan GERD.

Bagi sesetengah individu,
masalah GERD yang dialami
 lebih teruk pada waktu malam.

Keadaan itu dikenali sebagai pedih ulu hati atau sensasi terbakar pada bahagian dada. Selalunya ia berlaku selepas menikmati hidangan makan.

Pun begitu, terdapat juga mereka yang mengalami
ketidakselesaan asid refluks
 atau pedih ulu hati waktu pagi.

Jadi adakah cara untuk mengatasi masalah yang dialami pada waktu pagi ini?

Pedih ulu hati bangun tidur, kenapa ia terjadi?

Berdasarkan kajian yang dijalankan pada tahun 2009 menunjukkan, 48.7% peserta – kesemuanya mengidap GERD – mengalami situasi
serangan asid refluks
 dalam 20 minit pertama selepas bangun pada waktu pagi.

Gejala asid refluks yang paling biasa
adalah pedih ulu hati
. Terdapat juga simptom lain, termasuklah:

Regurgitasi (terjeluak) asid rasa masam menyekat ke mulut atau tekak anda

Disfagia ketika makanan mengambil waktu lebih lama untuk ditelan, disertai dengan perasaan bahawa makanan terlekat di esofagus anda

Loya

Sakit dada

Serak atau
sakit tekak kronik

Batuk kering

Petua hilangkan
 pedih ulu hati anda boleh amalkan!

Anda boleh mencuba tip ini untuk membantu mengelak dan merawat masalah pedih ulu hati waktu pagi, antaranya:

Elak makan lewat makan

Hindari makanan dan minuman tertentu

Ubah diet pemakanan

Ubah posisi tidur anda

Pengambilan ubat dengan preskripsi doktor

Amalkan gaya hidup sihat

Konklusinya, pedih ulu hati bangun tidur itu
satu kondisi yang mungkin normal
 tetapi boleh jadi berbahaya jika dibiarkan tanpa perhatian daripada pakar. Segera berjumpa dengan doktor jika ia berlaku atau berulang ya?


Peningkatan Tahap Karbon Dioksida Boleh Menjejaskan Fungsi Otak

Menurut kajian yang menemui kaitan antara peningkatan tahap karbon dioksida dan kemerosotan kemampuan kognitif manusia, perubahan iklim boleh menjejaskan kemampuan kita berfikir.

Saintis di University College London (UCL) mendapati bahawa tahap karbon dioksida yang tinggi mengurangkan memori, mengganggu tumpuan, dan menjejaskan kemampuan membuat keputusan.

Penemuan tersebut disokong oleh beberapa kajian lain mengenai kesan karbon dioksida terhadap fungsi otak. Satu kajian di Harvard menemui bahawa tempat kerja yang tidak mempunyai pengaliran udara yang baik boleh menjejaskan pencapaian kognitif pekerja.

Selain itu, satu kajian yang diajalankan di China oleh Yale School of Public Health menemui pengurangan yang signifikan dalam markah ujian bahasa dan matematik dalam kalangan peserta yang terdedah kepada udara yang tercemar.

Ia menunjukkan bahawa kemampuan bahasa secara khususnya terkesan dan lelaki didapati lebih banyak terkesan berbanding wanita. Walau bagaimanapun, warga emas adalah golongan yang menerima kesan terbesar dari pencemaran udara, khususnya 64 tahun ke atas.

Hampir 200 buah negara telah menandatangi
Perjanjian Paris
 pada tahun 2015 untuk mengehadkan pelepasan gas rumah hijau bagi mengekalkan peningkatan suhu global di bawah 2°C di atas kadar praindustri. Namun, banyak negara masih jauh dari mencapai matlamat perjanjian tersebut.

Jika dilihat kepada pola perkembangan pencemaran udara terkini, khususnya karbon dioksida, ia memberikan isyarat buruk terhadap kesan yang serius pada bumi dan kesihatan manusia. Sementara melambatkan fungsi kognitif hanya sebahagian dari masalah yang lebih besar, ia boleh memberikan impak major terhadap produktiviti dan inovasi di peringkat global.


Lebih Gemar Basuh Baju Guna Tangan? Ini 7 Langkah Mudah Cucian Tangan!

Meskipun orang zaman sekarang lebih ramai yang menggunakan mesin basuh atau khidmat dobi untuk
membersihkan pakaian harian
, tetapi masih ada yang lebih suka melakukan aktiviti ini dengan tangan! Namun, adakah cara basuh baju guna tangan itu masih relevan masa kini?

U
ntuk mendapatkan lebih banyak informasi tentang Habit Sihat, anda juga boleh klik
di sini
.

Cara basuh baju guna tangan masih relevan?

Mungkin ramai yang akan sangka bahawa cara ini agak tradisional, kuno malah ketinggalan zaman sedangkan ia adalah satu pilihan buat individu dan tentu sahaja mempunyai kelebihan tersendiri.

Untuk pengetahuan anda semua, tidak semua jenis pakaian harian anda sesuai dibersihkan dengan
mesin basuh atau khidmat dobi
 terutama jika diperbuat daripada material dan bahan tertentu.

Contohnya, material yang berasaskan kulit, sutera, kasmir ataupun wol lebih sesuai dicuci dengan tangan agar ia tidak mudah rosak. Sama juga halnya
dengan pakaian harian
 bermanik, bersulam, bercetak, berenda atau mempunyai sebarang hiasan lain pada pakaian tersebut.

Dalam pada itu, mungkin ada individu yang lebih gemar cara basuh baju guna tangan kerana mahu menjimatkan kos cucian pakaian harian. Atau, ia mungkin hanya satu pilihan masing-masing.

Tidak kira jika anda cuci baju guna tangan atas alasan atau pilihan sendiri, ia masih relevan namun perlu
dilakukan dengan cara yang betul
 agar tidak muncul isu atau masalah kelak.

Cara basuh baju guna tangan paling mudah!

Sebelum memulakan sesi pencucian, anda perlu menyediakan peralatan yang penting di bawah ini:

Bekas – besen atau baldi

Sabun pencuci baju

Agen pelembut baju

Agen pewangi baju

Sarung tangan getah,
jika anda ada masalah kulit

Langkah 1: Asingkan baju ikut jenis dan warna fabrik

Pertama dan paling penting, anda mesti asingkan pakaian cucian
mengikut jenis dan warna fabrik
 masing-masing. Jika anda hanya campurkan semua ke dalam satu bekas sahaja, maka tinggi risiko untuk fabrik itu menjadi luntur dan rosak.

Langkah 2: Rendamkan ke dalam bekas cucian

Kemudian, anda perlu
rendamkan pakaian ke dalam bekas
 cucian yang telah dicampurkan dengan air dan sabun pencuci, biarkan seketika untuk air dan sabun pencuci itu meresap ke dalam baju.

Jika tidak ada bekas, anda turut boleh menggunakan sinki atau tab yang telah ditutup lubang air.

Langkah 3: Gosokkan baju dengan lembut

Selepas itu, gosokkan baju anda itu dengan lembut menggunakan tangan untuk menanggalkan sisa kotoran degil yang telah melekat. Jika
kotoran masih tidak tertanggal
, boleh tambahkan sabun dan gunakan berus untuk menggosok kotoran tersebut.

Langkah 4: Perahkan baju dengan kuat

Setelah itu, perahkan baju anda itu dengan kuat menggunakan tangan bagi menyingkirkan air yang telah diserap ketika sesi rendaman dan gosokan. Sebaiknya, sila ulang langkah 3 dan 4 beberapa kali agar
 sisa kotoran, sabun dan air
 dapat dibuang.

Baca lagi artikel berkaitan:

Elak Beli Baju Warna Putih Sebab Takut Lusuh? Ini 5 Trik Agar Baju Lebih Putih Macam Baru Beli!

Salah Cara Basuh Punca Warna Baju Asyik Luntur? Ini Kaedah Yang Betul Cuci Baju Berwarna!

Gemar Pakai Pewangi Baju Selepas Cucian? Ini Risiko Tersembunyi Anda Perlu Tahu!

Langkah 5: Campurkan pelembut dan pewangi

Langkah ini merupakan pilihan namun sangat disyorkan agar pakaian cucian anda itu tadi menjadi lebih lembut dan wangi. Ingat, ia hanya boleh dilakukan selepas basuh dan sebelum jemur baju.

Namun, turut wujud risiko agen
pelembut dan pewangi baju
 di mana ia mengandungi bahan-bahan kimia tersembunyi yang mempunyai kesan buruk terhadap tubuh badan terutama kulit individu.

Langkah 6: Bilaskan hingga yakin bersih

Sekiranya anda sudah yakin bahawa baju yang dicuci itu telah suci daripada sisa kotoran, sabun dan air, bilaskan dengan air paip hingga bersih.
Ini adalah langkah terakhir
 sebelum baju perlu dijemur.

Langkah 7: Jemurkan baju hingga kering

Akhir sekali, sila
 jemur pakaian cucian di ampaian
 hingga kering. Mungkin ramai yang percaya jika menjemur di dalam rumah lebih mudah namun menjemur di luar rumah adalah lebih cepat dan efektif.

Adakah cara basuh baju guna tangan berbaloi dan bermanfaat?

Jika difikirkan secara logik, basuh baju menggunakan
mesin basuh atau khidmat dobi
 tentu sahaja lebih mudah dan cepat namun ia mungkin tidak sesuai buat semua jenis pakaian harian anda.

Seperti mana di atas tadi, ada beberapa jenis fabrik yang lebih sesuai dicuci dengan tangan agar ia akan dapat bertahan lebih lama. Jadi, cara ini masih berbaloi dan bermanfaat bagi kita semua.


Apa Itu Amnesia Disosiatif?

Amnesia disosiatif, dipercayai sebagai gangguan ingatan yang berlaku apabila seseorang individu tidak mampu mengingati episod ingatan secara tiba-tiba, setelah sekian lama tidak menghadapi masalah ini. Ia berkaitan ketidakupayaan individu untuk mengingati maklumat peribadi penting, yang kebiasaannya tidak mudah untuk dilupakan. Ia berlaku mungkin disebabkan oleh pelbagai faktor, tetapi kebiasaannya berlaku kerana peristiwa traumatik pada masa lalu. Masalah kesihatan ini diklasifikasikan sebagai gangguan psikologi bukan organik, dan rawatannya melibatkan penemuan punya penyebab amnesia dan menggunakan ubatan tertentu.

Punca

Amnesia disosiatif dikaitkan dengan tekanan yang berlebihan, mungkin disebabkan peristiwa traumatik – seperti peperangan, penderaan, kemalangan atau bencana – yang dilalui atau disaksikan oleh individu. Ia juga boleh disebabkan oleh konflik dalaman yang luar biasa – seperti kekacauan atas dorongan rasa bersalah, masalah peribadi yang tidak dapat ditangani dan tingkah laku jenayah.

Simptom

Simptom umum untuk gangguan ingatan adalah individu yang mengalami amnesia disosiatif akan tidak dapat mengingati maklumat peribadi tentang diri sendiri, ini disebabkan tahap kesedaran diri merosot yang mengakibatkan mereka sukar mengingati walaupun maklumat ringkas tentang diri, seperti pengenalan diri. Sesetengah individu yang berdepan isu ini akan berasa kecewa, tetapi terdapat juga individu yang tidak mengambil kisah tentang apa yang dihadapi. Individu yang mempunyai amnesia juga kerap berdepan isu tertentu dan sukar mengekalkan sesuatu perhubungan.

Diagnosis

Jika pesakit mula menunjukkan sebarang simptom berkaitan masalah kesihatan ini, doktor akan memulakan penilaian lengkap dengan memeriksa sejarah perubatan dan pemeriksaan fizikal. Doktor mungkin akan melakukan pelbagai ujian diagnostik, seperti
neuroimaging, electroencephalograms
(EEG), ujian darah untuk menyingkirkan sebarang penyakit neurolohgi atau sebarang kesan daripada ubatan atau masalah perubatan lain yang mungkin menyebabkan wujudnya simptom. Jika tidak terdapat sebarang penyakit fizikal yang dikesan, pesakit mungkin akan dihantar untuk berjumpa dengan pakar psikiatri atau ahli psikologi terlatih secara profesional dan menggunakan temubual khas untuk menentukan sama ada pesakit tersebut mempunyai hubung kait dengan amnesia disosiatif.

Rawatan

Rawatan kebiasaannya melibatkan kaedah untuk dapat mengenal pasti apakah peristiwa traumatik yang mencetuskan amnesia. Untuk memulihkan keadaan ini, persekitaran yang dapat memberikan sokongan amat diperlukan dan dari masa ke masa, pakar perlu menjalankan hipnosis atau keadaan hipnosis di bawah penggunaan dadah tertentu. Walau bagaimanapun, maklumat yang diperolehi daripada pesakit yang dibawah pengaruh dadah atau hipnosis mungkin diputarbelitkan dan bercampur dengan fantasi; jadi ia tidak dianggap sebagai satu kaedah saintifik untuk dapat mengumpul maklumat yang tepat tentang kejadian masa lalu.

Pencegahan

Walaupun agak mustahil untuk mencegah amnesia disosiatif, tetapi ia mungkin dapat membantu dengan memulakan rawatan awal apabila mula munculnya simptom tertentu. Mengatasi sebarang isu selepas berlakunya sesuatu peristiwa traumatik atau pengalaman yang mengejutkan emosi dapat membantu mengurangkan kemungkinan gangguan disosiatif.

Hello Health Group
 tidak memberikan nasihat, diagnosis atau rawatan perubatan.

Anda mungkin berminat untuk membaca artikel:

Apa itu Amnesia?

Apa Itu Kelainan Identiti Disosiatif?

Bagaimana Otak Melawan Ketakutan yang Kembali Hadir dalam Memori Kita


Kejutan

Definisi

Apakah itu kejutan / renjatan / hentakan (
shock
)?

Kejutan adalah keadaan perubatan yang mengancam nyawa akibat aliran darah yang tidak mencukupi di seluruh badan. Kejutan sering mengiringi kecederaan parah atau penyakit teruk. Kejutan perubatan (
medical shock
) adalah kecemasan perubatan (
medical emergency
) dan boleh membawa kepada keadaan lain seperti kekurangan oksigen dalam tisu badan (hipoksia), serangan jantung (jantung / kardium terhenti) atau kerosakan organ. Ia memerlukan rawatan segera kerana simptom-simptom boleh bertambah buruk dengan cepat.

Kejutan perubatan adalah berbeza daripada kejutan emosi atau psikologi yang boleh berlaku selepas kejadian emosi yang traumatik atau menakutkan.

Terdapat empat (4) jenis kejutan:

Kejutan septik hasil daripada bakteria yang membiak berlipat ganda dalam darah dan melepaskan toksin. Penyebab lazim ini adalah pneumonia, jangkitan saluran kencing, jangkitan kulit (selulitis), jangkitan intra-abdomen / dalam perut (seperti apendiks / lampiran pecah), dan meningitis

Kejutan anafilaktik adalah sejenis hipersensitiviti atau tindak balas alahan yang teruk. Punca termasuk alergi terhadap sengatan serangga, ubat-ubatan, atau makanan (kacang, buah beri, makanan laut) dan lain-lain

Kejutan kardiogenik berlaku apabila jantung rosak dan tidak dapat membekalkan darah yang mencukupi kepada badan. Ini boleh menjadi hasil akhir daripada serangan jantung atau kegagalan jantung kongestif (
congestive heart failure
)

Kejutan hipovolemik disebabkan oleh kehilangan darah dan cecair yang teruk, seperti kecederaan tubuh traumatik, yang menjadikan jantung tidak mampu mengepam darah yang mencukupi kepada badan, atau anemia yang teruk di mana darah tidak cukup untuk membawa oksigen melalui badan

Kejutan neurogenik disebabkan oleh kecederaan saraf tunjang, biasanya akibat kemalangan traumatik atau kecederaan

Sejauh manakah lazimnya kejutan / renjatan / hentakan (
shock
)?

Sila berbincang dengan doktor anda untuk mendapatkan maklumat lanjut.

Simptom-simptom / Gejala-gejala

Apakah simptom-simptom kejutan (
shock
)?

Simptom-simptom kejutan yang biasa adalah:

denyut / nadi yang cepat, lemah, atau tiada

degupan jantung tidak teratur

pernafasan cepat, cetek

ringan kepala / pening-pening lalat

kulit sejuk, berlengas

pupil / anak mata menjadi besar

mata suram

sakit dada

loya

kekeliruan

kegelisahan

kurang air kencing

dahaga dan mulut kering

gula darah rendah

kehilangan kesedaran

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang sesuatu simptom, sila berjumpa dengan doktor anda.

Bilakah saya harus berjumpa dengan doktor saya?

Semua bentuk kejutan adalah mengancam nyawa. Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Ia adalah yang terbaik untuk membincangkan dengan doktor anda apa yang terbaik untuk keadaan anda.

Punca-punca

Apakah yang menyebabkan kejutan / renjatan / hentakan (
shock
)?

Tubuh anda mendapat kejutan apabila anda tidak mempunyai cukup darah yang beredar melalui sistem anda untuk memastikan organ dan tisu anda berfungsi dengan betul.

Terdapat beberapa sebab utama kejutan:

Keadaan jantung (serangan jantung, kegagalan jantung)

Pendarahan dalaman atau luaran yang berat, seperti daripada kecederaan serius atau pecah salur darah

Dehidrasi, terutamanya apabila teruk atau berkaitan dengan penyakit kepanasan

Jangkitan (kejutan septik)

Reaksi alergi yang teruk (kejutan anafilaktik)

Kecederaan tulang belakang (kejutan neurogenik)

Terbakar

Muntah berterusan atau cirit-birit

Faktor-faktor risiko

Apakah yang meningkatkan risiko saya untuk kejutan?

Faktor risiko bagi setiap jenis kejutan adalah berbeza.

Faktor risiko kejutan septik:

Faktor tertentu seperti usia atau penyakit terdahulu boleh menyebabkan anda menghadapi risiko yang lebih besar untuk mengalami kejutan septik. Keadaan ini biasa terjadi pada bayi yang baru lahir, orang dewasa yang lebih tua, wanita hamil, dan mereka yang mengalami sistem imun lemah yang disebabkan oleh HIV, penyakit reumatik seperti lupus dan artritis reumatoid, atau psoriasis. Dan rawatan penyakit usus inflamatori atau kanser boleh menyebabkannya.

Faktor-faktor berikut juga boleh membuatnya lebih cenderung seseorang mengalami kejutan septik:

pembedahan besar/major atau kemasukan / rawatan di hospital jangka panjang

diabetes jenis 1 dan penggunaan ubat suntikan jenis 2

kemasukan/rawatan di hospital bagi pesakit yang sudah sangat sakit

pendedahan kepada peranti seperti kateter intravena, kateter kencing, atau tiub pernafasan, yang boleh memperkenalkan bakteria ke dalam badan

pemakanan yang tidak elok

Faktor risiko kejutan septik:

Tidak banyak faktor risiko yang diketahui untuk anafilaksis, tetapi beberapa perkara yang mungkin meningkatkan risiko anda termasuk:

Anafilaksis sebelumnya. Sekiranya anda mempunyai anafilaksis sekali, risiko anda mengalami reaksi serius ini meningkat. Tindak balas pada masa akan datang mungkin lebih teruk daripada tindak balas pertama

Alahan atau asma. Orang yang mempunyai mana-mana keadaan berisiko mengalami anafilaksis

Keadaan-keadaan lain. Ini termasuk penyakit jantung dan pengumpulan abnormal jenis sel darah putih tertentu (mastositosis)

Faktor risiko untuk kejutan kardiogenik:

Jika anda mempunyai serangan jantung, risiko anda mengalami kejutan kardiogenik meningkat jika anda:

Adalah lebih tua

Mempunyai sejarah kegagalan jantung atau serangan jantung

Mempunyai penyumbatan (penyakit arteri koronari) di beberapa arteri utama jantung anda

Mempunyai kencing manis atau tekanan darah tinggi

Faktor risiko kejutan hipovolemik:

Oleh kerana jenis kejutan ini berlaku daripada penyakit atau kecederaan, sukar untuk menentukan faktor risiko. Sesiapapun berpotensi berisiko untuk membangunkan keadaan ini, walaupun agak jarang berlaku.

Dehidrasi mungkin menjadi faktor penyumbang dalam beberapa kes kejutan hipovolemik. Meneruskan minum air sangat penting, terutamanya semasa penyakit di mana muntah atau cirit-birit mungkin berlaku.

Faktor risiko kejutan neurogenik:

Faktor risiko kejutan neurogenik juga faktor risiko kecederaan saraf tunjang / korda spina:

Walaupun kecederaan saraf tunjang biasanya disebabkan oleh kemalangan dan boleh berlaku kepada sesiapa sahaja, faktor-faktor tertentu mungkin meningkatkan risiko kepada anda untuk mengalami kecederaan saraf tunjang, termasuk:

Adalah lelaki. Kecederaan saraf tunjang menjejaskan jumlah yang lebih banyak kepada lelaki. Malah, wanita hanya mengambil kira-kira 20 peratus kecederaan saraf tunjang traumatik di Amerika Syarikat

Berada di antara umur 16 dan 30 tahun. Anda kemungkinan besar akan mengalami kecederaan saraf tunjang trauma jika anda berumur di antara 16 dan 30 tahun

Adalah lebih tua daripada 65. Jatuh punca kebanyakan kecederaan pada orang dewasa yang lebih tua

Terlibat dalam tingkah laku berisiko. Menyelam ke dalam air yang terlalu cetek atau bermain sukan tanpa memakai alat keselamatan yang betul atau mengambil langkah berjaga-jaga yang sewajarnya boleh menyebabkan kecederaan saraf tunjang. Kemalangan kenderaan bermotor adalah punca utama kecederaan saraf tunjang bagi orang di bawah 65 tahun

Mempunyai gangguan tulang atau sendi. Kecederaan yang agak kecil boleh menyebabkan kecederaan saraf tunjang jika anda mengalami gangguan lain yang mempengaruhi tulang atau sendi anda, seperti artritis atau osteoporosis

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah kejutan didiagnosis?

Responder pertama (
First responders
)

dan doktor sering menyedari kejutan dengan simptom luarannya. Mereka juga boleh memeriksa untuk:

tekanan darah rendah

denyut / nadi lemah

degupan jantung yang cepat

Sebaik sahaja mereka telah mendiagnosis kejutan, keutamaan pertama mereka adalah untuk memberikan rawatan menyelamat nyawa supaya darah beredar melalui tubuh anda secepat mungkin. Ini boleh dilakukan dengan memberikan cecair, ubat, produk darah, dan penjagaan sokongan. Ia tidak akan selesai kecuali anda boleh mencari dan merawat sebab.

Sebaik sahaja anda stabil, doktor anda boleh cuba mendiagnosis sebab kejutan. Untuk berbuat demikian, mereka boleh memesan satu atau lebih ujian, seperti pengimejan atau ujian darah.

Ujian pengimejan

Doktor anda boleh memesan ujian pengimejan untuk memeriksa kecederaan atau kerosakan pada tisu dan organ dalaman anda, seperti:

patah tulang

pecah organ

koyak otot atau tendon

pertumbuhan yang tidak normal

Ujian tersebut termasuk:

ultrasound

X-ray

Imbasan CT

Imbasan MRI

Ujian darah

Doktor anda boleh menggunakan ujian darah untuk mencari tanda-tanda:

kehilangan darah yang ketara

jangkitan dalam darah anda

ubat yang berlebihan

Bagaimanakah kejutan dirawat?

Kejutan boleh membawa kepada ketidaksedaran, masalah pernafasan, dan juga jantung terhenti. Jika anda mengesyaki bahawa anda mengalami kejutan, dapatkan bantuan perubatan dengan serta-merta. Jika anda mengesyaki bahawa orang lain mengalami kejutan, hubungi 911 dan beri rawatan pertolongan cemas sehingga bantuan profesional tiba.

Rawatan pertolongan cemas

Jika anda mengesyaki seseorang dalam kejutan, hubungi 911. Kemudian ikuti langkah-langkah ini.

Sekiranya mereka tidak sedarkan diri:

Periksa untuk melihat sama ada mereka masih bernafas dan mempunyai degupan jantung.

Sekiranya anda tidak mengesan pernafasan atau degupan jantung, mulakan CPR.

Jika mereka bernafas:

Letakkan mereka atas belakang mereka.

Meninggikan kaki mereka sekurang-kurangnya 12 inci atas tanah. Kedudukan ini, yang dikenali sebagai kedudukan kejutan, membantu mengalirkan darah langsung ke organ pentingnya di mana ia sangat diperlukan.

Tutup mereka dengan selimut atau pakaian tambahan untuk membantu mereka memanaskan badan.

Periksa pernafasan dan kadar denyut jantung mereka secara kerap untuk sebarang perubahan.

Jika anda mengesyaki mereka telah mencederakan kepala, leher, atau belakang mereka, elakkan daripada mengalihkannya.

Berikan pertolongan cemas kepada mana-mana luka yang kelihatan. Jika anda mengesyaki mereka mengalami tindak balas alergi, tanyakan kepada mereka jika mereka mempunyai
epinephrine auto-injector
 (EpiPen). Orang yang mengalami alahan yang teruk biasanya membawa peranti ini.

Ia mengandungi jarum yang mudah disuntik dengan dos hormon yang dipanggil epinefrin. Anda boleh menggunakannya untuk merawat anafilaksis.

Jika mereka mula muntah, pusingkan kepala mereka ke tepi. Ini membantu mencegah tercekik. Sekiranya anda mengesyaki mereka telah mencederakan leher atau belakang mereka, elakkan daripada mengalihkan kepalanya. Sebaliknya, stabilkan leher mereka dan pusing seluruh badan mereka ke tepi untuk membuang muntah.

Rawatan perubatan

Pelan rawatan doktor anda untuk kejutan akan bergantung kepada punca keadaan anda. Jenis-jenis kejutan yang berbeza dirawat dengan berbeza. Sebagai contoh, doktor anda boleh menggunakan:

epinefrin dan ubat-ubatan lain untuk merawat kejutan anafilaktik

pemindahan darah untuk menggantikan darah yang hilang dan merawat kejutan hipovolemik

ubat, pembedahan jantung, atau rawatan lain untuk merawat kejutan kardiogenik

antibiotik untuk merawat kejutan septik

Perubahan gaya hidup & remedi sampingan

Apakah beberapa perubahan gaya hidup atau remedi sampingan yang boleh membantu saya mengatasi kejutan?

Sesetengah bentuk dan kes kejutan boleh dicegah. Ambil langkah untuk menjalani gaya hidup yang selamat dan sihat. Sebagai contoh:

Jika anda telah didiagnosis dengan alahan yang teruk, elakkan pencetus anda, bawa
epinephrine auto-injector
, dan gunakannya pada tanda pertama tidak balas anafilaktik

Untuk menurunkan risiko kehilangan darah akibat kecederaan, pakai alat perlindungan apabila mengambil bahagian dalam sukan sentuhan / kontak, menunggang motosikal anda, menggunakan peralatan berbahaya, dan memakai tali pinggang keledar ketika melakukan perjalanan dalam kenderaan bermotor

Untuk merendahkan peluang anda untuk merosakkan jantung, makan diet yang seimbang, bersenam secara teratur, dan elakkan merokok dan asap rokok

Kekal terhidrasi dengan meminum banyak cecair. Ini amat penting apabila anda menghabiskan masa dalam persekitaran yang sangat panas atau lembap

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Ini PUNCA Mengapa Janin Tidak Berkembang Dalam Kandungan

Setiap ibu hamil pastinya berharap bayi yang dikandungkan berkembang dengan baik sehingga lahir ke dunia. Disebabkan itu, penting bagi setiap calon ibu untuk menjalani rutin pemeriksaan kehamilan daripada awal untuk melihat sebarang tanda yang mungkin janin tidak berkembang.

Ketahui punca dan faktor risiko perkara ini boleh berlaku.

Untuk mendapatkan lebih banyak info tentang Kehamilan, sila dapatkannya
di sini.

Punca janin tidak berkembang

Janin yang tidak berkembang dimaksudkan sebagai keadaan pertumbuhan janin yang lambat atau tertunda. Dalam dunia perubatan, pertumbuhan janin yang tertunda dikenal dengan istilah IUGR (
Intrauterine Growth Restriction
).

Janin dikatakan mengalami IUGR apabila perkembangan janin tidak sepadan dengan
usia kehamilan.

Perkembangan janin yang lambat ini menandakan ukuran janin lebih kecil daripada purata ukuran yang sepatutnya pada usia kehamilan tersebut.

Contohnya anda sudah
hamil 12 minggu
, namun perkembangan dan berat janin masih seperti usia di bawah 12 minggu. Sebagai rujukan umum, anda boleh memantau perkembangan janin daripada minggu 1 hingga 40 di laman HelloDoktor.

Bayi mungkin tidak berkembang dengan baik jika tidak mendapat oksigen dan nutrien yang diperlukan untuk perkembangan sihat.

Berikut merupakan punca utama janin tidak berkembang:

Keadaan kesihatan ibu

Janin anda mungkin dikatakan lambat berkembang atau mengalami IUGR apabila anda menghidap penyakit jantung, buah pinggang, paru-paru, masalah pembekuan darah, anemia sel sabit atau diabetes.

Selain itu, IUGR boleh terjadi pada janin jika anda mengalami
preeklampsia sewaktu trimester kedua
, hipertensi kronik atau keduanya-duanya sekaligus.

Masalah plasenta

Plasenta adalah organ yang berfungsi menghantar nutrien dan oksigen
 untuk janin dalam kandungan. Jika bentuk plasenta tidak sempurna atau ukurannya terlalu kecil, maka organ ini tidak dapat menjalankan fungsinya dengan baik.

Keadaan inilah yang menyebabkan janin mengalami IUGR karena mengalami kekurangan nutrien atau oksigen sehingga janin tidak berkembang seperti yang sepatutnya mengikut usia.

Faktor lain

Kehamilan kembar dua atau lebih

Pengambilan ubat-ubatan terlarang atau merokok

Jangkitan tertentu yang anda alami seperti toksoplasmosis, rubella, sifilis atau cytomegalovirus (CMV)

Apa akibatnya jika janin tidak berkembang?

Perkembangan janin yang tertunda berisiko mengalami pelbagai masalah tertentu sewaktu kehamilan, proses bersalin dan setelah dilahirkan.

Umumnya, janin yang tidak berkembang boleh dikenalpasti pada usia satu hingga tiga bulan. Jika dibiarkan saja hingga lebih daripada tiga bulan, keadaan ini boleh menyebabkan
keguguran
 atau bayi meninggal dalam kandungan.

Pun begitu, dalam beberapa kes, janin yang lambat didiagnosis masih boleh berkembang dan lahir dengan berat badan normal.

Oleh itu, semua ibu hamil seharusnya diperiksa untuk faktor risiko IUGR. Lebih-lebih lagi jika anda memiliki beberapa keadaan yang disebutkan di atas, anda disarankan untuk segera memaklumkan kepada doktor yang menguruskan kes anda.

Perhatikan jika anda mengalami sebarang faktor risiko ini sepanjang tempoh kehamilan. Tujuannya agar jika janin ternyata mengalami keadaan IUGR, pakar kesihatan anda dapat campur tangan sesegera mungkin.


Selalu Dengar Tentang Kebaikan Sarang Lebah, Ayuh Ambil Tahu 7 Khasiatnya Ini

Sarang lebah adalah hasil daripada lebah madu yang hidup dalam sarang mereka. Ia menghasilkan kompleks sel berbentuk heksagonal daripada lilin lebah. Di dalam struktur ini adalah penyimpanan madu mentah dan debunga. Tambahan pula, komponen tambahan yang sering anda dapati di dalam sarang lebah adalah propolis atau lem lebah, yang digunakan lebah untuk membaiki kawasan yang rosak.

Lilin yang membentuk sarang lebah mengandungi asid lemak rantaian yang sangat panjang, bersama dengan ester rantaian panjang (alkohol). Madu yang disimpan di dalam sarang lebah adalah madu yang paling tulen dan lilin yang dihasilkan daripada madu mempunyai nilai pemakanan dan manfaat kesihatan.

1. Melindungi hati

Alkohol yang terdapat dalam sarang lebah mempunyai kesan antioksidan yang membantu melindungi hati anda. Untuk mengujinya, penyelidik menjalankan kajian menggunakan campuran alkohol lebah untuk menilai keselamatan dan keberkesanan pada orang yang mempunyai hati berlemak. Peserta mengambil penyediaan alkohol lebah selama 24 minggu dan pada akhir kajian, penyelidik mendapati bahawa ia membantu menormalkan fungsi hati dan memperbaiki simptom hati berlemak. Kajian berkenaan diterbitkan dalam jurnal Perubatan Dalaman Korea pada Julai 2013.

2. Manfaat metabolisme glukosa

Glukosa sangat penting untuk kesihatan anda seperti tubuh, terutamanya otak anda bergantung kepada tenaga. Alkohol lilin yang terdapat dalam sarang lebah menggalakkan metabolisme glukosa yang sihat. Dalam kajian hati berlemak, alkohol lilin dalam sarang lebah mengurangkan dengan ketara paras insulin dan penanda untuk ketahanan insulin pada peserta. Rintangan insulin boleh menyebabkan diabetes jenis-2 dan masalah lain.

3. Merawat periodontitis

Manfaat pertama yang berkaitan dengan memakan sarang lebah adalah berasal daripada penggunaannya dalam rawatan periodontitis atau penyakit gusi. Menurut penyelidikan yang dilakukan oleh penyelidik India, sifat anti-radang dan antioksidannya membantu mencegah hakisan tisu periodontal.

4. Merawat bronkitis

Makan sarang lebah juga bermanfaat untuk merawat bronkitis kronik dan akut. Menurut kajian Paten AS, ester daripada lebah dan propolis membantu mengurangkan keradangan bronkial.

5. Merawat alergi

Satu lagi manfaat penting memakan sarang lebah adalah berkaitan dengan rawatan alergi. Para saintis Turki mengaitkan penggunaan propolis yang terdapat dalam sarang lebah mempunyai kesan terhadap anti-alergi pada histologi hidung dan simptom rhinitis alahan dalam ujiannya.

6. Merawat diarrhea

Pengambilan sarang lebah juga boleh membantu merawat masalah diarrhea atau cirit-birit.  Menurut penyelidikan yang dijalankan oleh saintis Arab Saudi, Probiotik semulajadi, probiotik dan zinc wujud dalam madu mentah dan komponennya berkesan untuk memerangi bakteria yang paling sering dikaitkan dengan cirit-birit.

7. Menggalakkan tidur yang lebih baik

Walaupun ia mungkin mengejutkan, menurut Dr. Ron Fessenden, madu mentah yang dihasilkan dalam sarang lebah membantu menggalakkan tidur yang lebih baik. Kajiannya menunjukkan bahawa madu mentah, yang boleh diakses dengan memakan sarang lebah, meningkatkan tidur kerana ia adalah keseimbangan gula yang tepat untuk hati anda. Ini kerana ia membantu menghasilkan hormon yang diperlukan untuk mencapai tidur yang lebih baik.


Ingin Faraj Yang Sihat Kena Pandai Pilih Seluar Dalam Wanita, Ada 5 Tip Perlu Ikut

Pernah tak terlintas di fikiran anda sama ada anda sudah melakukan perkara terbaik dalam
penjagaan kesihatan faraj
 seperti pemakaian seluar dalam yang bersesuaian untuk alat kelamin anda?

Ianya seperti, adakah anda tahu bahawa ada kain seluar dalam tertentu yang lebih baik untuk faraj anda atau tempoh waktu tertentu ia boleh digunakan?

Girls,
pemilihan seluar dalam
amatlah penting terutamanya bagi menjamin kesihatan wanita
 di samping berasa selesa dan yakin ketika memakainya.

Oleh itu, artikel ini akan membantu anda dalam mengupas dan mengenal pasti ciri-ciri seluar dalam wanita yang terbaik.

Ini sekali gus dapat membantu kelangsungan kesihatan faraj anda.

Baca lebih lanjut tentang Kesihatan Wanita
di sini.

Sekiranya anda mahukan faraj yang sihat, lakukan perkara-perkara ini:

1. Pakai seluar dalam yang diperbuat daripada 100 peratus kapas putih sahaja

Elakkan daripada memakai fabrik nilon, asetat, atau serat buatan lain jika anda
mempunyai kulit yang halus atau kulit yang sensitif.

Anda mungkin pernah mendengarnya sebelum ini, tetapi walaupun ada banyak bentuk rekaan seluar dalam yang comel berlainan fabrik dijual di pasaran, tapi fabrik kapas adalah pilihan yang terbaik bagi
vagina anda.

Dr. Alyse Kelly-Jones menjelaskan bahawa vulva adalah kawasan yang sangat sensitif dan halus, ia mirip dengan bibir di wajah anda.

Oleh itu, kawasan berkenaan haruslah dijaga dengan fabrik yang lembut.

Disebabkan itu, kain yang paling sesuai dan lembut untuk menyentuh kulit faraj anda adalah yang diperbuat daripada kapas.

Ia juga akan membuatkan kawasan alat kelamin anda dapat bernafas dan menyerap peluh, yang mana dapat
membantu mencegah jangkitan yis.

2. Mengganti seluar dalam anda setiap tahun

Kedengaran agak tidak logik kerana pakaian dalam sering dicuci dalam rutin harian, kan?

Namun, tahukah anda bahawa bakteria boleh membiak walaupun pada pakaian dalam yang bersih?

Oleh itu, anda harus mula menggantikan seluar dalam anda sekali setahun agar risiko untuk dijangkiti serangan bakteria dapat dielakkan.

3. Waktu tidur adalah waktu rehat faraj anda

Terdapat banyak perdebatan mengenai sama ada tidur tanpa pakaian dalam adalah lebih baik berbanding jika anda memakainya.

Bagi mereka yang mempunyai faraj yang sihat, tidur dalam kedua-dua keadaan tidak akan menjadi masalah.

Namun, bagi mereka yang menghadapi jangkitan yis, tidur tanpa seluar dalam boleh membantu melegakan masalah tersebut.

Ini kerana, membiarkan alat sulit anda bebas daripada sebarang kain membolehkan bahagian intim itu bernafas.

Ini sekali gus mengelakkan daripada terjadinya kelembapan yang mewujudkan
persekitaran untuk pembiakan bakteria.

Sekiranya anda tidak menyukai perasaan ‘kosong’ di bawah, pakar mengesyorkan memakai baju tidur yang longgar.

Apa yang penting, tidak kisahlah sama ada anda lebih suka tidur dengan memakai pakaian dalam atau tidak,
asalkan bahagian intim anda bersih dan dicuci dengan kerap.

4. Basuh seluar dalam anda dengan sabun
hypoallergenic

Semua jenis pakaian dalam harus dikendalikan dengan cara yang bersesuaian dan lembut.

Ini kerana mereka adalah “pakaian istimewa” anda yang akan menentukan tahap kesihatan faraj.

Apatah lagi bagi golongan wanita yang
mempunyai kulit yang lebih sensitif
 kerana ia akan memberikan kesan kepada kawasan faraj jika tidak dijaga baik dalam jangka masa panjang.

Pakar turut mengesyorkan untuk menggunakan sabun yang lembut dan hipoalergenik dalam mencucinya.

Hal ini kerana jika anda gunakan sabun yang mengandungi bahan kimia, dikhuatiri akan mengakibatkan vulva yang boleh membuatkan anda mengalami kerengsaan,
gatal-gatal dan alergi.

Baca juga:

Susah Nak Cari Sabun Sesuai Untuk Kulit Ekzema? Jangan Risau, Ini Beberapa Tip Perlu Tahu!

JANGAN Basuh Vagina Dengan Sabun, Ada Cara Yang Lagi Selamat Nak Bersihkan Miss V

5. Menukar seluar dalam anda setiap hari, lebih daripada sekali jika perlu!

Anda mungkin sering melakukan tabiat ini iaitu memakai satu seluar dalam yang sama selama seharian sebelum mencucinya.

Perkara ini mungkin tidak berbahaya jika anda tidak memiliki kulit sensitif serta kurang berpeluh, namun jika anda mempunyai kondisi yang sebaliknya mungkin tabiat tersebut harus diubah.

Beberapa pakar mengatakan bahawa anda boleh memakai pakaian dalam yang sama selama dua hari berturut-turut jika tidak banyak
mempunyai sebarang
 discharge
 atau peluh.

Tetapi jika anda mula berasa tidak selesa kerana keputihan, dinasihatkan agar anda menukarnya dengan lebih kerap; beberapa kali sehari.

Kesimpulannya, jika anda ingin menjaga bahagian intim anda, pilihlah seluar dalam yang terbaik.


7 Simptom Ini Petanda Anak Alami Masalah Pedih Ulu Hati

Pedih ulu hati yang merupakan sensasi terbakar atau ketidakselesaan pada bahagian dada biasanya berlaku pada orang dewasa terutamanya selepas makan hidangan dalam kuantiti banyak
atau pedas
. Namun, sakit ulu hati pada anak juga boleh terjadi.

Menurut beberapa anggaran, kira-kira 2 peratus (%) kanak-kanak berusia 3 hingga 9 tahun dan 5% kanak-kanak berusia 10 hinggan 17 tahun mengalami pedih ulu hati.

Simptom ini juga boleh bermula pada usia bayi.

Untuk mendapatkan lebih banyak info tentang Sistem Penghadaman, sila dapatkannya
di sini.

Punca sakit ulu hati pada anak

Pedih ulu hati pada bayi dan kanak-kanak biasanya
merupakan tanda refluks gastroesofagus
 yang juga dikenali sebagai
GERD
 atau refkuks. Keadaan ini berlaku apabila asid perut naik ke esofagus (tiub yang menghubungkan mulut ke perut).

Terdapat otot di bahagian bawah esofagus iaitu lower esophageal sphincter (LES) yang biasanya memelihara asid dalam perut.

Tetapi jika LES melegakannya terlalu banyak, asid perut yang keras boleh naik dan merengsakan lapisan halus esofagus. Keadaan ini menyebabkan pedih ulu hati dan simptom lain.

Bagi kanak-kanak kecil punca pedih ulu hati biasanya disebabkan saluran pencernaan yang tidak matang.

Manakala bagi kanak-kanak dewasa, risikonya adalah berat badan berlebihan, pendedahan kepada asap rokok dan jenis makanan tertentu seperti makanan pedas.

Kanak-kanak mempunyai keadaan neurologi seperti cerebral palsy juga berisiko tinggi mendapat pedih ulu hati.

Baca juga:

Simptom pedih ulu hati bayi dan kanak-kanak

Sakit ulu hati pada anak ini melibatkan sensasi terbakar dibahagian dada, leher dan tekak. Ia boleh bertahan sehingga 2 jam dan cenderung menjadi lebih teruk selepas makan.

Bagi bayi dan kanak-kanak, GERD boleh menyebabkan masalah semasa dan selepas makan, termasuk:

Kerap regurgitasi atau muntah terutamanya selepas makan

Tersedak atau berdehit (jika kandungan refluks masuk ke saluran pernafasan dan paru-paru)

Sendawa atau sedu yang basah

Meludah yang berterusan melebihi tahun pertama kanak-kanak (apabila ia berhenti untuk kebanyakan bayi)

Kerengsaan atau menangis yang tidak dapat dipujuk selepas makan

Enggan makan atau hanya makan sedikit

Kegagalan menambahkan berat badan

Komplikasi GERD

Sesetengah kanak-kanak mengalami komplikasi daripada GERD. Refluks asid perut yang berterusan boleh menyebabkan:

Masalah pernafasan (jika kandungan perut memasuki trakea, paru-paru atau hidung)

Kemerahan dan kerengsaan di esophagus, keadaan yang dipanggil esophagitis

Pendarahan di kerongkong

Tisu parut di esophagus, yang menyebabkan kesukaran menelan

Komplikasi ini boleh menyebabkan kesakitan ketika makan. GERD boleh mengganggu pemakanan yang betul. Jadi, jika anak anda tidak mendapat berat badan seperti yang dijangkakan atau kehilangan berat badan, penting untuk berbincang dengan doktor anda.

Diagnosis sakit ulu hati pada anak

Ia selalunya sukar untuk mendiagnosis pedih ulu hati dalam kalangan bayi dan kanak-kanak. Ini kerama mereka mempunyai kesukaran untuk mengenal pasti simptomnya berbanding dewasa.

Sekiranya anak anda menunjukkan sebarang simptom GERD, segera berjumpa doktor untuk rawatan. Ujian untuk pedih ulu hati yang disebabkan oleh GERD termasuk:

Suntikan atas GI (gastrousus). Setelah anak anda minum cecair kapur yang mengandungi bahan kontras (barium), sinar-X akan diambil dari esofagus, perut, dan sebahagian usus.

Endoskopi. Ketika kanak-kanak sedang sedasi, tiub fleksibel dengan kamera dimasukkan melalui mulut ke dalam esofagus dan perut. Ia membolehkan doktor melihat kawasan berkenaan dan mengeluarkan sampel tisu (biopsi) jika perlu.

Probe pH esophageal. Doktor memasukkan tiub fleksibel nipis melalui hidung kanak-kanak dan masuk ke esofagus untuk menguji tahap asid di esofagus.

Kajian pengosongan gastrik. Selepas anak anda meminum susu yang mengandungi bahan radioaktif khas, doktor menggunakan kamera untuk melihat bahan bergerak melalui saluran pencernaan.

Merawat sakit ulu hati pada anak

Rawatan bergantung kepada usia kanak-kanak dan punca berlakunya pedih ulu hati.

Bagi bayi, kadang-kadang doktor mencadangkan pemekatan formula atau susu ibu dengan satu sudu oat atau bijirin bagi mengurangkan refluks. Kedudukan bagi dalam keadaan menegak (duduk atau dipegang tegak) semasa penyusuan juga boleh membantu.

Sakit ulu hati pada anak dapat dilegakan dengan mengelakkan
makanan dan minuman
 yang mencetuskan gejala GERD, termasuk:

Buah-buahan sitrus

Coklat

Makanan dan minuman berkafein

Makanan berlemak dan goreng

Bawang putih dan bawang

Makanan pedas

Makanan berasaskan tomato dan sos

Peppermint


Ini Kesan Diabetes Masa Hamil Kepada Bayi Dalam Kandungan, Mak Buyung MESTI Tahu!

Adakah bahaya kencing manis semasa hamil benar-benar serius? Adakah kesan penyakit diabetes semasa hamil boleh mmpengaruhi bayi dalam kandungan?

Ikuti jawapannya di bawah ini.

Untuk mendapatkan lebih banyak info tentang Kencing Manis, sila dapatkan
di sini
.

Bahaya kencing manis semasa hamil boleh jejaskan ibu dan bayi?

Ya, mengalami diabetes gestasi atau
GDM (
gestational diabetes mellitus
) adalah satu perkara yang perlu dipantau rapi.

Ini kerana, diabetes semasa hamil yang tidak diuruskan dengan baik boleh menyebabkan paras gula darah meningkat.

Apabila paras gula dalam darah meningkat, maka ia boleh menjejaskan ibu yang sedang hamil.

Bukan itu sahaja, ia juga boleh menjejaskan perkembangan bayi dalam kandungan tersebut.

Apakah kesan penyakit diabetes atau GDM ini terhadap ibu hamil dan juga bayi yang dikandung?

Bahaya kencing manis terhadap bayi

Bayi dalam kandungan boleh mengalami beberapa perkara akibat kesan penyakit diabetes yang dialami ibu semasa hamil. Antara kesannya ialah:

#1. Saiz bayi menjadi besar

Bayi yang bersaiz besar mungkin comel setelah dilahirkan, namun ia bukan satu perkara yang baik sebelum ia dilahirkan.

Ini kerana ia akan menyebabkan kesukaran kepada ibu hamil tersebut untuk melahirkannya secara normal.

Apabila seseorang wanita hamil itu mengalami diabetes gestasi, maka paras gula darahnya pastilah tinggi.

Paras gula yang tinggi inilah yang boleh menyebabkan bayi dalam kandungan membesar dengan saiz yang lebih besar.

Bayi dengan berat 4 kilogram ke atas mungkin akan lebih sukar untuk dilahirkan melalui kelahiran normal.

Maka,
ia mungkin akan dilahirkan melalui kaedah Czer.

#2. Bayi lahir pramatang

Selain daripada saiz bayi yang besar,
kesan penyakit diabetes juga boleh menyebabkan bayi lahir pramatang.

Apabila gula darah ibu hamil terlalu tinggi, ia boleh menyebabkan seseorang wanita itu berisiko untuk melahirkan bayinya lebih awal.

Selain daripada kesan penyakit diabetes yang menyebabkan bayi lahir pramatang, si manja juga mungkin perlu dilahirkan lebih awal kerana saiznya yang agak besar dan merisikokan ibu hamil tersebut.

#3. Kematian bayi sewaktu dilahirkan (
stillbirth
)

Kematian bayi sewaktu ia dilahirkan mungkin agak jarang berlaku.

 Namun ia lebih berisiko bagi wanita hamil yang mempunyai diabetes gestasi.

Bahaya kencing manis semasa hamil boleh menyebabkan kematian bayi sebelum dilahirkan atau selepas dilahirkan.

#4. Bayi mengalami jaundis atau penyakit kuning

Apabila ibu hamil itu mengalami diabetes gestasi,
ia juga boleh menyebabkan bayinya mengalami jaundis.

Kulit dan juga mata bayi akan menjadi kekuningan selain paras gula darah mereka yang terlalu rendah.

Biasanya, bayi yang mempunyai penyakit kuning ini akan dipantau dengan rapi di hospital.

#5. Bayi sukar untuk bernafas

Bayi pramatang atau lahir lebih awal daripada ibu hamil yang mempunyai diabetes gestasi berisiko untuk mengalami sindrom gangguan pernafasan.

Apabila sindrom gangguan pernafasan ini berlaku terhadap bayi, maka si manja akan mengalami kesukaran untuk bernafas yang serius.

Bahaya kencing manis terhadap ibu hamil

Bagi ibu hamil, anda mungkin berisiko untuk mengalami perkara-perkara berikut:

#1. Tekanan darah tinggi

Paras gula darah yang tinggi semasa hamil sememangnya boleh menyebabkan tekanan darah yang tinggi. Ia juga boleh menyebabkan
preeklampsia
 kepada ibu hamil tersebut.

Preeklampsia adalah komplikasi daripada kehamilan yang boleh menyebabkan tekanan darah tinggi
 yang mengancam nyawa si ibu.

#2. Berisiko untuk alami diabetes jenis 2

Apabila wanita hamil itu pernah mengalami diabetes gestasi, maka dia juga berisiko untuk mendapat diabetes jenis 2 pada masa hadapan.

Selain itu, si ibu juga berisiko untuk mengalami diabetes gestasi pada kehamilan akan datang.

#3. Melahirkan anak melalui Czer

Paras gula darah yang tinggi boleh menyebabkan bayi dalam kandungan bersaiz besar.

Sekiranya ia boleh mengancam nyawa ibu hamil untuk melahirkannya secara normal,
maka si ibu perlu memilih cara bersalin melalui kaedah Czer.

[health_tool_article id=”128776″]

Kesimpulan

Bahaya kencing manis yang dialami oleh ibu hamil bukan hanya menjejaskan dirinya sendiri, tetapi juga bayi yang dikandungnya.

Oleh itu, bagi mengurangkan risiko anda untuk mendapat diabetes gestasi, amalkan gaya hidup yang sihat sebelum anda merancang untuk hamil.


Jangkitan Tulang (Osteomielitis): Perkara Yang Harus Anda Tahu

Osteomielitis adalah jangkitan tulang yang jarang berlaku tetapi serius. Jangkitan tulang boleh menjadi akut atau kronik. Jika pesakit tidak mempunyai rawatan yang betul, tulang tertentu boleh rosak secara kekal. Ia disebabkan oleh bakteria atau kulat yang menyerang tulang. Pada kanak-kanak, tempat yang paling popular di mana jangkitan tulang berlaku adalah pada tulang panjang lengan dan kaki. Sebaliknya, jangkitan kelihatan pada pinggul, tulang belakang, dan kaki.

Punca jangkitan tulang

Bakteria Staphylococcus aureus adalah faktor paling umum yang menyebabkan jangkitan tulang. Kulit adalah kawasan di mana bakteria jenis ini muncul. Lebih-lebih lagi, bakteria dapat meningkatkan kekuatannya apabila sistem kekebalan tubuh melemahkan penyakit. Selain itu, kawasan yang cedera boleh menyebabkan jangkitan tulang.

Keadaan kesihatan tertentu yang membuat sistem kekebalan tubuh lemah boleh meningkatkan perubahan osteomielitis. Ia termasuk:

Diabetes

HIV atau AIDS

Penyakit sel sabit

Artritis reumatoid

Penggunaan dadah intravena

Alkohol

Penggunaan steroid jangka panjang

Hemodialisis

Bekalan darah yang lemah

Kecederaan semasa

Simptom jangkitan tulang

Biasanya, tapak jangkitan boleh mengalami kesakitan pada mulanya. Tanda-tanda umum yang lain adalah:

Demam dan menggigil

 Loya

 Kemerahan di kawasan yang dijangkiti

 Kerengsaan atau secara amnya berasa tidak sihat

 Kehilangan daya pergerakan

Keluar air dari kawasan itu

 Bengkak di kawasan yang terjejas

 Kekakuan atau ketidakupayaan untuk menggunakan anggota yang terjejas

Faktor risiko jangkitan tulang

Perubahan osteomielitis boleh menjadi serius dengan risiko berikut:

Hemodialisis, yang merupakan rawatan yang digunakan untuk keadaan buah pinggang

Kecederaan kepada tisu mengelilingi tulang

Mengambil ubat intravena

Sendi buatan atau perkakasan yang telah dijangkiti

Penyakit arteri periferal

Penyakit sel sabit

Merokok

Bolehkah anda mencegah osteomielitis?

Cara terbaik untuk mengelakkan osteomielitis yang perlu diingati adalah menjaga kawasan jangkitan bersih speenuhnya. Sekiranya anda mengalami luka, terutama luka yang mendalam, basuh dengan secepat mungkin. Basuh terus sebarang luka terbuka di bawah air yang mengalir selama lima minit, kemudian balut dengan pembalut yang disteril.

Dengan osteomielitis kronik, anda harus membenarkan doktor anda mengetahui sejarah perubatan anda supaya keadaan anda dapat dikawal. Dengan keadaan bahawa anda mempunyai diabetes, mempunyai tumpuan pada kaki dan tanda pertama jangkitan.

Anda harus merawat osteomielitis. Dalam kes osteomielitis akut, rawatan awal menghalang keadaan daripada menjadi masalah kronik. Selain jangkitan berulang dapat menyebabkan rasa sakit dan kesulitan untuk hidup anda. Oleh itu, osteomielitis di bawah kawalan yang awal adalah sangat penting untuk pemulihan.


Kemaluan Gatal Dan Keluar Keputihan? Boleh Cuba Penawar Natural Ini

Kemaluan gatal dan keluar keputihan boleh terjadi atas pelbagai sebab. Tapi yang pasti, ia bakal menyebabkan rasa tidak selesa!

Kondisi ini mungkin dipicu oleh masalah kekeringan pada faraj atau perengsa kimia, seperti yang terdapat pada sabun wangi.

Selain itu, kemaluan gatal dan keluar keputihan juga
boleh berlaku dek kerana jangkitan kulat,
 vaginosis bakteria (BV), jangkitan kelamin (STI), atau lain-lain.

Masalah ini selalunya mudah dirawat, malah remedi semula jadi di rumah sudah dapat membantu!

Sebelum kita terus ke penawar di rumah, mari kita faham dahulu sains di sebalik kemaluan gatal dan keluar keputihan, okey?

Untuk mendapatkan lebih banyak info tentang Kesihatan Wanita, sila dapatkannya
di sini.

Kemaluan gatal dan keluar keputihan

Selain kesan jangkitan bakteria atau kulat, sebilangan masalah keputihan adalah normal, terutamanya ketika hormon estrogen berada di paras yang tinggi.

Antara contoh tahap estrogen tinggi adalah seperti berikut:

Beberapa hari sebelum ovulasi

Selama beberapa bulan sebelum
menarche
 dan ketika kehamilan (pengeluaran estrogen meningkat)

Penggunaan ubat-ubatan yang mengandungi estrogen atau yang meningkatkan pengeluaran estrogen (beberapa jenis ubat kesuburan)

Walakin begitu, kerengsaan, sensasi terbakar, dan faraj/keputihan gatal tidak normal sama sekali!

Kebiasaannya, pada wanita usia reproduktif, spesies
Lactobacillus
 mendominasi flora faraj normal.

‘Penjajahan’ bakteria ini telah menjaga dan mengekalkan pH faraj yang normal (3.8 hingga 4.2), di samping mencegah pertumbuhan bakteria patogen yang berlebihan.

Faktor-faktor yang berupaya memicu pertumbuhan patogen faraj secara berlebihan, merangkumi:

Kehamilan

Kerap meruang

Diabetes mellitus

Penggunaan antibiotik (yang boleh mengurangkan
lactobacilli
)

pH faraj beralkali
 disebabkan oleh darah haid, air mani, atau penurunan
lactobacilli

Tidak mengamalkan tahap kebersihan yang baik

Penggunaan bendasing ke dalam faraj (contohnya, tampon dibiarkan lama atau
 vaginal pessary
)

Sekarang, mari kita beralih ke remedi-remedi
natural
yang dapat bantu redakan kemaluan gatal dan keluar keputihan!

Remedi-remedi semula jadi untuk keputihan gatal

#1 Mandian soda penaik/
baking soda

Mandian soda penaik berpotensi untuk merawat jangkitan kulat serta kondisi kulit gatal yang tertentu.

Menurut kajian tahun 2013,
baking soda
 mempunyai kesan antikulat!

1 kajian pada tahun 2014 mendapati bahawa soda penaik berupaya membunuh sel
Candida
, sel sama yang menyebabkan kemaluan gatal dan keluar keputihan.

National Eczema Foundation
 mengesyorkan untuk menambah 1/4 cawan
baking soda
 ke dalam tab mandian, atau menjadikannya sebagai pes dan disapu ke kulit untuk merawat ekzema.

1 kajian pada tahun 2005 pula mendapati mandian soda penaik juga menjadi rawatan yang berkesan untuk psoriasis.

#2 Mandian cuka epal

Ramai orang percaya, menambahkan cuka epal ke dalam tab mandi akan dapat melegakan rasa gatal akibat jangkitan kulat.

Ia juga merupakan
remedi rumah yang biasa diamalkan untuk kegatalan kulit.
Malangnya, hanya sedikit bukti yang menyokong dakwaan ini.

Namun begitu, ini masih menjadi rawatan yang murah dan tidak berbahaya untuk dicuba!

#3 Suplemen probiotik

Seperti yang telah penulis terangkan di atas, bakteria memainkan peranan penting untuk kesihatan faraj, dan probiotik mampu tingkatkan bakteria ‘baik’ di dalam ekosistem alat sulit anda!

Anda boleh dapatkan makanan tambahan probiotik, seperti kapsul dan tonik, di kedai-kedai ubat, farmasi tempatan atau untuk lebih mudah, dibeli dalam talian.

Ia bakal mendorong pertumbuhan bakteria sihat
 dan bermanfaat di faraj serta usus anda. Probiotik juga boleh diambil sebagai langkah pencegahan!

Selain itu, doktor mungkin akan sarankan pengambilan probiotik apabila mereka mempreskripsikan antibiotik.

Keputihan gatal, bolehkah dicegah?

Dengan pengamalan langkah-langkah penjagaan seperti berikut kadangkala dapat mengelakkan masalah kemaluan gatal dan keluar keputihan abnormal, antaranya:

Elakkan meruang kerana ia berupaya menjejaskan keseimbangan bakteria baik.

Pakai seluar dalam dengan fabrik kapas, yang menyerap kelembapan dan dapat mencegah jangkitan kulat.

Amalkan seks selamat dengan menggunakan kondom, mengehadkan bilangan pasangan seksual, dan menjalani ujian STD secara berkala.

Gunakan sabun, tampon, dan produk tuala wanita tanpa pewangi sintetik!
 Produk yang wangi dengan bahan kimia yang kuat boleh mengganggu keseimbangan semula jadi bakteria faraj, lantas meningkatkan risiko jangkitan.

Bila perlu saya temui doktor?

Keputihan selalunya tidak menjadi 1 kebimbangan, tetapi ada kalanya perubahan dalam keputihan boleh menjadi indikasi masalah yang memerlukan perhatian!

Jenis jangkitan yang berlainan boleh mempunyai simptom yang seakan sama, tetapi ia perlu ditangani secara berbeza.

Segera temui doktor bertauliah atau pakar sakit puan jika anda mengalami:

Rasa sakit di bahagian pelvis

Keputihan berwarna hijau, kuning, atau kelabu

Kegatalan faraj berserta sensasi terbakar

Keputihan yang berbuih atau kelihatan seperti keju kotej

Bau hamis atau tidak menyenangkan

Untuk menentukan punca keputihan yang abnormal, doktor mungkin akan bertanya mengenai sebarang gejala tambahan, kesihatan seseorang, dan sejarah seksual mereka.

Tambahan itu, rawatan yang bakal dijalankan bergantung pada pemicunya, yang mungkin akan merangkumi antibiotik atau ubat antikulat.

Akhir kata…

Keputihan selalunya bersifat normal, namun sesetengah perubahan pada warna, jumlah, atau konsistensi boleh menjadi indikasi yang bermasalah.

Jangkitan kulat, STI, dan BV kesemuanya boleh memicu perubahan pada keputihan. Dalam kebanyakan kes, isu
keputihan yang tidak normal dapat diatasi dengan jayanya!

Anda boleh mencuba penawar yang telah dikongsikan. Namun jika masih tidak berkesan, rujuk doktor atau pakar sakit puan untuk dapatkan rawatan bersesuaian, okey?


Ibu, Ini Cara Kira Umur Bayi Pramatang Yang Sebenar, Baru Senang Ikuti Perkembangan Mereka!

Tahap perkembangan dan tumbesaran bayi
 tidak cukup bulan adalah berbeza. Jom ambil tahu mengenai pelarasan usia dan cara kira umur bayi pramatang yang sebenar bagi memudahkan ibu bapa menilai perkembangan mereka.

Untuk mendapatkan lebih banyak info tentang Keibubapaan, sila dapatkannya
di sini.

Apa itu pelarasan usia bayi pramatang?

Pelarasan usia atau
corrected age
(umur yang diperbetulkan), merupakan usia untuk bayi pramatang jika mereka dilahirkan pada
tarikh jangkaan bersalin
 –
due date
.

Doktor menggunakan umur yang diselaraskan ini untuk menilai saiz dan perkembangan bayi pramatang.

Usia kronologi tidak digunakan sebagai penanda aras
untuk bayi tak cukup bulan
 kerana mereka mungkin tidak mengembangkan lagi fungsi biasa yang dimiliki
bayi lahir cukup bulan
 seperti bernafas sendiri dan kemampuan mengekalkan haba tubuh.

Jadi disebabkan itulah setiap ibu bapa anak tak cukup bulan perlu mengetahui cara kira umur bayi pramatang ini.

Kepentingan pelarasan usia bayi

Umur yang diselaraskan ini boleh membantu jika anda cuba menentukan sama ada perkembangan bayi pramatang mengikut cara penilaian biasa.

Sebagai contoh, jika ada individu yang menyedari si kecil masih belum boleh duduk walaupun
sudah berusia 6 bulan
, anda boleh menjelaskan bahawa mereka dilahirkan 3 bulan lebih awal.

Berdasarkan pelarasan usia, si kecil baru berusia 3 bulan, maka perkembangannya harus selari dengan bayi pada umur 3 bulan.

Penyelarasan usia ini amat relevan pada tahun awal si manja untuk menjelaskan keadaan yang memperlihatkan anak seperti mengalami
masalah lewat perkembangan
.

Cara kira umur bayi tidak cukup usia

Untuk menentukan pelarasan usia si manja, mulakan dengan kiraan berapa minggu atau bulan lebih awal bayi dilahirkan. Kemudian tolak jumlah tersebut dengan usia sebenar mereka.

Contohnya:
 Bayi yang berusia 8 bulan tetapi dilahirkan sebulan lebih awal, selepas pelarasan, umur sebenarnya adalah 7 bulan.

Penolakan bulan atau usia ini memberikan bayi garis masa lebih sesuai untuk
mencapai titik perkembangan
 tertentu.

Ini kerana bayi berumur 4 bulan tetapi dilahirkan 2 bulan lebih awal mungkin berada pada berat dan tahap perkembangan dengan bayi berusia 2 bulan. Maka, pelarasan usianya adalah 2 bulan.

Kira umur bayi pramatang dan impak perbezaan usia dalam perkembangan & tumbesaran

Amnya, setiap anak akan mempunyai variasi dalam pertumbuhan dan perkembangan, tidak kira bayi tidak cukup bulan atau cukup bulan.

Dilahirkan pramatang
 boleh menjejaskan setiap aspek pertumbuhan dan perkembangan secara berbeza. Sesetengah aspek mungkin tidak terjejas sama sekali, manakala ada isu tertentu lain yang mungkin terjejas teruk.

Menggunakan usia yang telah diselaraskan untuk mengukur pertumbuhan adalah sangat penting.

Siapa perlu mengetahui mengenai pelarasan usia ini?

Sebaik-baiknya, ibu bapa amat digalakkan untuk memaklumkan kepada pusat penjagaan, guru prasekolah, kakitangan perubatan dan sesiapa sahaja yang bertanggungjawab menjaga anak bahawa mereka dilahirkan secara pramatang.

Jika anda bimbang mengenai pembelajaran atau perkembangan anak selepas mereka
mula bersekolah
, ia amat membantu jika guru sekolah mengetahui mengenai pelarasan usia dan cara kira umur bayi pramatang ini.

Pelarasan usia bayi dan tempoh memulakan persekolahan

Anak mungkin dapat memulakan prasekolah dan persekolahan berdasarkan umur kronologi dan bukannya usia yang diselaraskan.

Namun usia awal beberapa bulan ini boleh menyebabkan wujud perbezaan berkaitan perkara boleh dilakukan oleh kanak-kanak lain dan jangkaan yang boleh anak anda lakukan, terutamanya ketika di prasekolah.

Disebabkan itu, ada sesetengah ibu bapa bayi pramatang, menangguhkan sesi persekolahan anak sehingga setahun, terutamanya jika pelarasan usia anak berada di bawah umur
untuk bersekolah
.

Jika anak dinilai untuk
sebarang kelewatan perkembangan
, anda boleh meminta penilaian keputusan mengikut usia diselaraskan dan bukannya umur kronologi.

Baca juga:

Kira umur bayi pramatang dan suntikan vaksinasi

Bayi pramatang biasanya
mendapat imunisasi
 yang sama mengikut usia kronologi seperti bayi cukup bulan.

Ini kerana bayi tidak cukup bulan memerlukan perlindungan imunisasi kerana mereka lebih terdedah kepada risiko mendapat jangkitan tertentu.

Sekiranya si manja anda sangat pramatang, mereka mungkin mendapatkan suntikan imunisasi pertamanya semasa masih di hospital. Bahkan, si manja juga mungkin memerlukan dos tambahan beberapa vaksin apabila meningkat usia.

Berbincanglah dengan doktor atau
pakar pediatrik
 untuk lebih kepastian mengenai keperluan imunisasi anak.

Tempoh untuk menggunakan pelarasan usia bayi pramatang

Tiada sebarang peraturan menentukan berapa lama pelarasan usia ini perlu digunakan untuk perkembangan anak.

Walau bagaimanapun, kebanyakan pakar kesihatan mengesyorkan melakukan pelarasan ini sehingga anak mencapai usia 2 tahun atau sehingga saiz dan perkembangan mereka mencapai tahap yang sepatutnya jika mereka dilahirkan cukup bulan.

Sekiranya si manja sudah dapat melakukan semua perkara yang boleh dibuat oleh bayi cukup bulan, maka mungkin anda boleh berhenti menggunakan umur pelarasan ini.

Setiap bayi berbeza

Walaupun selepas melakukan pelarasan usia bayi, perkara penting untuk anda ingat adalah setiap anak adalah berbeza. Maka amat penting untuk melihat mereka secara individu.

Kebimbangan dalam diri ibu bapa berkaitan perkembangan dan tumbesaran bayi adalah situasi biasa.

Namun percayalah, kebanyakan bayi walaupun dilahirkan pramatang akan dapat
mencapai titik perkembangan
 mereka apabila tiba masanya.


Minum Susu Almond Sebab Lebih Sihat? Ini 5 Manfaat, Tapi Tak Semua Orang Sesuai Ambil!

Biasa kita minum susu lembu, kambing atau soya sahaja bukan? Mutakhir ini pula, kebaikan susu
almond
 atau badam sudah kian popular sebagai alternatif selain susu-susu pelopor yang lain! Jom terus baca artikel untuk tahu apa
manfaat yang susu ini bawakan
.

Untuk mendapatkan lebih banyak informasi tentang Pemakanan Sihat, anda boleh klik
di sini
.

Susu kacang badam, benarkah ia alternatif sihat?

Beberapa tahun yang lepas, susu badam telah mencipta
 trend pemakanan yang sihat
 di mana ia menjadi ikutan dalam kalangan masyarakat kita. Ya, ketahuilah perkara ini mungkin benar.

Menurut soal selidik majalah
TIME
, 4 daripada 5 orang pakar kesihatan bersetuju jika susu badam dikatakan memiliki lebih banyak nutrisi berbanding susu-susu lain yang jauh lebih popular.

Untuk pengetahuan anda semua, setiap 100ml susu ini mungkin mengandungi nutrisi berikut:

Kalori
 – 13 kcal

Protein
 – 4 g

Lemak
 – 1 g

Karbohidrat
 – 1 g

Serat
 – 4 g

Dalam pada itu, ia juga mempunyai pelbagai jenis vitamin dari jenis D dan E selain mineral seperti kalsium, potasium serta lain-lain lagi. Dalam erti kata lebih mudah,
 ia memang sangat sihat
 selain mampu mempelbagaikan lagi pilihan minuman susu individu!

Persoalannya, kenapa orang ramai cenderung memilih susu badam? Adakah ia membawa manfaat yang lain?

Berikut adalah antara manfaat susu badam!

Dahulu, mungkin cuma golongan
pengamal diet vegetarian atau vegan
 itu sahaja yang suka minum susu dari kekacang seperti soya atau badam. Kini, individu lain juga sudah mula beralih kepada jenis susu ini.

Khususnya susu hasil kacang badam, ada pelbagai manfaat yang mungkin boleh individu dapatkan:

#1. Bagus untuk orang yang mempunyai intoleransi laktosa

Sebenarnya, bukan golongan vegetarian atau vegan sahaja yang akan menolak susu hasil haiwan, malah mereka yang
ada masalah intoleransi laktosa
 juga begitu. Tujuannya, untuk mengelak reaksi alergi.

Oleh itu, mereka kini sudah ada alternatif selain susu soya dengan rasa yang lebih sedap dan sihat!

Kebaikan susu
almond
 #2. Menurunkan berat badan

Menurut Pakar Diet Kristin Kirkpatrick, kandungan kalori di dalam susu badam adalah 50% lebih rendah berbanding susu-susu yang lain. Jadi, ia bagus diambil
untuk menurunkan berat badan
.

Tentunya, golongan sasaran yang amat disarankan untuk minum susu ini adalah penderita obesiti atau yang mengalami masalah berat badan berlebihan. Namun, itu bukan bermakna orang lain tidak boleh ambil.

Kebaikan susu
almond
 #3. Menguatkan tulang badan

Seperti mana yang kami katakan di atas tadi, susu ini tinggi dengan pelbagai jenis vitamin dan mineral yang bagus untuk tubuh badan kita. Atau lebih spesifiknya, susu ini baik untuk kekuatan tulang badan individu.

Sama juga dengan jenis susu
 yang lain, ia bukan sahaja mampu menambah kekuatan tulang malah mencegah kerapuhan tulang sekali gus mengelakkan masalah seperti osteoporosis dan lain-lain.

#4. Baik untuk jantung dan sistem kardiovaskular

Kandungan lemak dan karbohidrat adalah sangat rendah di dalam susu badam selain
 ia juga bebas kolesterol
. Ini memberikan kelebihan buat susu
almond
yang baik untuk organ jantung dan sistem kardiovaskular di dalam tubuh badan setiap individu itu.

Kesannya, risiko penyakit berkaitan seperti tekanan darah tinggi, strok atau jantung lebih rendah!

Kelebihan susu
almond
 #5. Mengelakkan risiko diabetes

Selain kondisi pada jantung, susu ini juga mampu membantu individu mencegah penyakit kencing manis. Alasannya, ia mungkin kurang gula, lemak, karbohidrat
serta rendah indeks glisemik
.

Namun, masih wujud risiko di mana produk susu badam itu ditambah dengan bahan lain termasuk gula dan lain-lain yang tidak bagus jika anda ada diabetes. Jadi, sila periksa label sebelum minum.

Baca lagi artikel berkaitan:

Ini Sebab Mengapa Penghidap Diabetes Perlu Minum Susu Diabetik!

Pilih 4 Jenis Susu Ini Jika Anda Ada Diabetes, Boleh Kawal Kolesterol Sekali!

Takut Nak Minum Susu Sebab Manis, Ini Pilihan Susu Yang Sesuai Untuk Diabetes!

Awas, ia mungkin tidak sesuai untuk semua orang!

Jangan terus beli dan minum ya! Anda kena tahu jika kelebihan susu
almond
 itu tidak semua betul kerana wujud banyak produk tiruan atau produk dengan bahan tambahan seperti pemanis, perasa, pewarna serta pengemulsi yang boleh membahayakan tubuh badan.

Dalam pada itu, elakkan daripada memberi susu ini
 kepada bayi atau kanak-kanak
 di bawah umur 1 tahun kerana ia mungkin tidak cukup dengan nutrien lantas boleh membawa isu malnutrisi.

Susu hasil haiwan atau tumbuhan lain turut termasuk di dalam kategori ini. Sebaiknya, berikan si manja anda
susu badan atau formula
 sahaja untuk menjamin tumbesaran dan perkembangan.

Sekiranya anda punya sebarang permasalahan atau persoalan lanjut, dapatkan nasihat doktor ya!


Sering Migrain? Ini 5 Jenis Rawatan Migrain Berkesan Yang Anda Perlu Cuba

Apabila bercakap mengenai rawatan migrain, ia sama ada bagi menghilangkan atau mencegah migrain daripada berlaku.

Rawatan yang sering dipreskripsikan
 berbeza mengikut tahap keterukan dan kekerapan berlakunya serangan migrain.

Sama ada ia dalam bentuk terapi 1 ubat atau gabungan banyak ubat, tujuannya adalah untuk melegakan simptom.

Berikut merupakan kaedah rawatan migrain yang popular bagi meredakan serangan migrain.

Rawatan untuk menghentikan serangan migrain

Bagi mereka yang mengalami serangan migrain pada peringkat awal, rawatan boleh diambil untuk menghentikannya.

Ubat yang sering digunakan boleh diambil melalui oral, suntikan, pelekat atau semburan hidung.

Ia sangat berkesan untuk merawat
simptom yang berkait dengan simptom migrain seperti loya dan muntah.

Antara ubat yang popular termasuklah
triptans
 dan
ditans
.

Kedua-duanya mempunyai struktur dan fungsi yang lebih kurang sama.

Ia berupaya untuk merangsang neurotransmiter yang dikenali sebagai serotonin.

Rembesan bahan kimia tersebut akan menurunkan tahap keradangan yang berlaku dalam salur darah.

Ekoran kesan fisiologikal tersebut,
serangan migrain akan berhenti.

Namun, tidak seperti ubat lain, rawatan migrain ini khusus untuk simptom sakit kepala.

Penggunaannya tidak meluas untuk merawat masalah lain seperti sakit sendi atau senggugut.

Ubat lain seperti
aspirin, ibuprofen dan kafein juga boleh digunakan untuk melegakan serangan migrain.

Sementara itu, penggunaan ubat yang berasaskan ubat bius, barbiturat (ubat penenang) dan narkotik tidak digalakkan walaupun ia juga mampu bertindak sebagai rawatan migrain.

Ia boleh menyebabkan masalah ketagihan dan tidak spesifik kepada migrain.

Oleh itu, anda cuma perlu mengambil ubat yang tersenarai sekiranya ia dipreskripsikan. Jangan guna ubat tersebut tanpa pengetahuan doktor.

Rawatan migrain untuk cegah serangan migrain

Sekiranya anda kerap mendapat serangan migrain (lebih daripada sekali seminggu), terdapat ubat yang boleh mencegah ia daripada berlaku.

Berbeza dengan
ubat untuk melegakan migrain, ubat cegah migrain perlu diambil setiap hari.

Antara ubat yang berkesan untuk cegah migrain adalah seperti berikut:

Beta blocker (penghalang beta)

Calcium channel blocker (penghalang saluran kalsium)

Ubat anti-murung

Ubat sawan

Suntikan botoks

Calcitonin gene-related peptide inhibitors (penghalang peptide gen-terkait kalsitonin)

Baca juga:

Jika anda tidak mahu mengambil sebarang ubat, terdapat peranti yang anda boleh gunakan sebagai rawatan migrain.

Sebagai contoh, satu peranti khas yang menyerupai cekak kepala (
headband
).

Ia boleh mengeluarkan gelombang elektrik yang akan
 merangsang saraf berkaitan dengan serangan migrain.

Perkara ini mampu melegakan serangan migrain.

Penggunaan magnesium untuk rawat simptom migrain

Jika anda mengalami aura migrain atau sakit kepala ketika haid, pengambilan magnesium boleh mengurangkan kekerapan serangan migrain daripada berlaku.

Magnesium adalah mineral asas yang diperlukan oleh badan
 bagi berfungsi dengan sebaiknya.

Ia mampu memberikan pelbagai jenis kebaikan fisiologi seperti:

Kesihatan tulang

Mengawal tekanan darah

Memastikan ritma jantung stabil

Penting untuk fungsi saraf normal

Mereka yang kekurangan magnesium, boleh mengalami masalah kesihatan seperti:

Kelesuan

Kurang selera makan

Loya

Kram otot

Sakit kepala

Migrain

Walau bagaimanapun, nutrisi mikro ini tidak dapat diserap oleh badan dengan sebaiknya.

Bagi memastikan keberkesanan rawatan migrain, elemen magnesium akan digabungkan dengan molekul lain seperti asid amino.

Bagi serangan migrain, terdapat dua bentuk rawatan yang popular:

Magnesium oksida (pil)

Magnesium sulfat (cecair intravena)

Jika anda ingin mengambil suplemen magnesium, pastikan anda merujuk kepada doktor terlebih dahulu.

Ini berikutan pengambilan magnesium juga boleh memberikan kesan sampingan.

Penggunaan vitamin B bagi melegakan serangan migrain

Riboflavin (vitamin B2) mempunyai keupayaan untuk menurunkan tahap keterukan
 dan kekerapan berlaku serangan migrain.

Ujian klinikal sedang dijalankan ketika ini bagi mengkaji keberkesanan dan profil keselamatannya.

Namun begitu, kajian terdahulu yang telah diterbitkan di Jurnal Antarabangsa Bagi Kajian Nutrisi dan Vitamin telah mendapat keputusan yang memberangsangkan.

Penggunaan riboflavin boleh memberikan kesan fisiologi yang signifikan tanpa kesan sampingan.

Anda mungkin berminat:

4 Peringkat Migrain Anda Mungkin TIDAK Tahu Langsung Wujud

5 Punca Migrain Yang SERING Terjadi Dalam Hidup Seharian Anda, Patutlah Pun!

Menurut Mark W Green, profesor neurologi di Sekolah Perubatan Icahn, Mount Sinai, perkara ini mungkin disebabkan oleh sifat vitamin itu sendiri.

Vitamin B larut dalam air dan ia akan
dikumuhkan melalui air kencing.

Oleh sebab ia dikeluarkan pada kadar yang cepat, risiko untuk pengambilan secara berlebihan itu berada pada tahap yang rendah.

Walau bagaimanapun, anda disarankan untuk memberitahu doktor sebelum mengambil suplemen tersebut.

Bagaimana pula dengan penggunaan herba dalam rawatan migrain?

Walaupun banyak produk yang tidak terbukti keberkesanannya untuk merawat migrain,
beberapa jenis herba berkesan untuk melegakan kesakitan semasa serangan.

Sebagai contoh, herba yang dikenali sebagai
butterbur
berkesan dan sering digunakan untuk melegakan sakit migrain dan sakit perut.

Suplemen feverfew yang berasal daripada bunga daisi juga
berkesan dalam merawat serangan migrain dan sakit kepala.

Namun, penggunaannya perlu dipantau memandangkan ia boleh menyebabkan kesan sampingan yang memudaratkan.

Walau apa jua rawatan migrain pilihan, anda perlu faham bahawa ia tidak akan memberikan kelegaan sekelip mata.

Terdapat ubat yang digunakan untuk cegah migrain perlu diambil setiap hari sebelum ia menunjukkan kesan positif.

Jika terdapat sebarang pertanyaan berkenaan dengan ubat migrain, rujuk doktor anda untuk khidmat nasihat kesihatan.


Suka Gigit Kuku? AWAS, Tabiat Ini Bawa Mudarat! Ini 5 Cara Untuk Cegah

Adakah anda mempunyai tabiat menggigit kuku terutamanya ketika berasa gemuruh, cemas, tertekan, atau bosan hingga menjejaskan kesihatan kuku? Ternyata kalian tidak keseorangan!

Untuk makluman, hampir 20% ke 30% daripada populasi umum mempunyai tabiat yang sama, dan
tingkah laku ini juga tidaklah sebahaya seperti yang difikirkan.

Tapi jika tidak dirawat, gigitan kuku yang kronik boleh akibatkan pelbagai masalah kesihatan, termasuk jangkitan dan masalah kebersihan lain.

Jadi, apa yang boleh anda lakukan untuk menghentikan tabiat buruk yang menjejaskan kesihatan kuku ini? Jom baca!

Mengapa saya asyik gigit kuku?

Sebelum penulis kupas cara-cara untuk menghentikan tabiat ini, ada baiknya kalian memahami dahulu sebab di sebalik tingkah laku itu.

Tabiat menggigit kuku juga mempunyai nama saintifiknya tersendiri, iaitu
onychophagia
.

Menurut Dr. Rebecca Rialon Berry, Ahli Psikologi Berlesen dan Pengarah
Tics, Tourette Disorder, and Trichotillomania Program at the Child Study Center
 di NYU Langone Health, tabiat ini dikategorikan sebagai
 body-focused repetitive behaviors (
BFRBs).

Ia merujuk kepada tingkah laku dandanan diri berulang yang merosakkan kulit, rambut, atau kuku.

Jadi, kenapa anda boleh terjebak dengan tabiat ini?

Kajian menunjukkan, ia berkemungkinan
ada kaitan dengan faktor genetik
, tetapi sesetengah pencetus (
trigger
) di persekitaran; stres, kegelisahan, kebosanan, dan bentuk tekanan emosi yang lain turut mempengaruhinya.

Kadang-kadang, seseorang individu boleh terjebak dengan tingkah laku ini apabila mereka rasa terganggu secara emosi, atau kebosanan, tambah Dr. Berry.

Menggigit jari juga boleh menjadi antara salah satu medium untuk melepaskan bebanan emosi yang dirasai.

Tabiat ini biasanya tidak menyebabkan kerosakan kekal. Tetapi ia pasti mempunyai kelemahan tersendiri, seperti:

Kuku tumbuh secara tidak normal:
 Sekiranya tisu di sekitar kuku dirosakkan, pertumbuhannya akan terjejas, lantas menyebabkan penampilan kuku yang pelik.

Menjejaskan senyuman!
 Apabila kerap menggigit kuku, gigi anda juga akan mula menerima tempiasnya. Lama-kelamaan, ia mampu menyebabkan masalah rahang!

Boleh jadi punca sakit:
 Tangan kita adalah ‘sarang’ kuman, dan kuku adalah ‘tempat persembunyian’ yang sempurna. Apabila anda memasukkan jari ke dalam mulut berkali-kali sehari, risiko terjadi pemindahan kuman adalah tinggi.

Apa cara terbaik untuk cegah tabiat gigit kuku?

#1 Kenal pasti pencetus anda!

Sekiranya anda ingin menghentikan tabiat gigit kuku, perkara pertama yang harus dilakukan adalah mengenal pasti pencetusnya!

Kalian mungkin akan menyedari, tabiat ini sering dilakukan ketika sedang membaca e-mel, melakukan kerja, atau menonton TV.

Kata Dr. Berry lagi,

“Kami ingin melihat secara khusus perkara yang dilakukan, tempat mereka berada, orang di sekeliling, dan perasaan yang sedang dirasai.”

Kesemua elemen ini saling bersangkut paut, yang berpotensi menyumbang kepada tingkah laku tersebut.

Sebaik sahaja anda dapat kenal pasti pemicunya, langkah seterusnya bakal melibatkan usaha untuk mengubah persekitaran bagi menyingkirkan faktor pencetus.

#2 Pastikan kuku sentiasa pendek

Anda mungkin akan mempunyai kecenderungan menggigit kuku apabila ia dibiarkan panjang.

Maka,
pastikan kuku sentiasa dalam keadaan pendek
 supaya tabiat tersebut dapat dikurangkan. Kuku yang pendek tidak akan dapat memberikan kepuasan yang diinginkan apabila digigit.

Tambahan itu, kuku pendek lebih mudah dijaga dan secara umumnya lebih bersih berbanding kuku yang panjang.

#3 Lakukan rawatan
manicure
 yang bagus

Inginkan alasan tambahan yang kuat untuk hentikan tabiat buruk anda? Laburkan wang untuk
menjalani rawatan manicure yang bagus dan mahal di salun kuku!

Apabila sudah banyak melabur untuk penampilan kuku, anda pasti tidak mahu merosakkannya dengan menggigit, kan?

Walaupun kaedah ini mungkin melibatkan kos, ia mampu mengurangkan dan mencegah tabiat gigit kuku daripada melarat.

#4 Balut/tutup kuku

Sekiranya rawatan
manicure
 masih tidak berkesan untuk menghalang diri daripada menggigit, cuba balut atau
tutup kuku menggunakan pembalut luka.

Perkara ini akan mewujudkan kekangan dan halangan membuatkannya mustahil untuk digigit, jelas Dr. Berry.

Tidak hanya terhad kepada pembalut luka, kalian juga boleh menjadi kreatif dengan menggunakan sarung tangan, memakai set kuku
pressed on
dan sebagainya!

#5 Pastikan tangan atau mulut kekal ‘sibuk’

Cara yang baik untuk menghentikan diri daripada menggigit kuku adalah dengan memastikan tangan dan mulut kekal ‘sibuk’ dengan perbuatan atau makanan.

Apabila otak dialihkan perhatian, tenaga itu akan disalurkan kepada aktiviti-aktiviti lain yang sedang dilakukan sama ada mengunyah gula-gula getah atau bersenam.

Selain itu, anda juga boleh cuba menukar tabiat tersebut kepada perkara lain seperti memegang atau memicit barangan tertentu seperti bebola getah atau permainan
 fidget.

Konklusi

Kuncinya, usah tergopoh-gapah dalam cubaan melawan tabiat buruk ini dan lakukan sedikit demi sedikit okey!

Tetapkan matlamat kecil untuk diri sendiri secara perlahan. Misalnya, cuba
hentikan tabiat menggigit kuku
 selama beberapa hari, kemudian dipanjangkan selama seminggu.

Apabila anda makin selesa dengan perubahan ini secara fizikal dan emosi, tambah lagi tempoh masa kepada beberapa bulan hingga tabiat itu berjaya dihentikan secara kekal.

Namun, jika kaedah ini juga gagal, berbincanglah dengan doktor tentang pilihan terapi yang baik untuk bantu anda menyelesaikan masalah dihadapi.